text:
Viðmerkingar til álitið frá Skattanevndini
Herfyri kom nevndin, ið fíggjarmálaráðið setti til at greina skattaviðurskiftini í Føroyum, við sínum álitið. Álitið er umfatandi og helst eru nógv góð ting í tí, sum vit ikki skulu leggja okkum uppí.
Men á in.fo var formaðurin endurgivin fyri at siga soleiðis:
“12 til 14 prosent av inntøkum hjá føroyingum verða vunnar uttanlands. Meginparturin rindar ikki skatt av tí. Tað merkir, at tey, sum búgva og arbeiða í Føroyum gjalda meir í skatti.”
Hetta er ikki heilt rætt og kann geva eina óhepna fatan av samanhanginum og týdninginum av einum víðum føroyskum arbeiðsmarknaði, um tað stendur einsamalt.
Í 2014 gjørdi Magni Laksafoss, búskaparfrøðingur, eina kanning fyri Áhugafelagið Antares og Føroya Skipara- og Navigatørfelag. Endamálið var at kannað, hvønn týdning tað hevði fyri føroyska samfelagið at eitt so lutfalsliga stórt tal av føroyingum arbeiða uttanlands.
Kanningin er ein víðkan og dagføring av kanning gjørd av Granskingardeplinum fyri Samfelagsmenning í 2009. Kanningarnar byggja í mestan mun á greiningar av upplýsingum frá Taks og hendan seinasta fyri skattaárið 2012. Skattaskipanirnar eru ikki broyttar síðan tá, men útlendski arbeiðsmarknaðurin er tódnaður nakað.
Niðurstøðan hjá Magna Laksafoss var at hetta hevur stórt gagnligt árin á føroyska peningarenslið og skapar nógv avleitt virksemi í Føroyum.
Vit meta harafturat at hesin møguleikin at víðka so nógv um føroyska arbeiðsmarknaðin, hevur havt gagnliga ávirkan á økingina í fólkatalinum, ið nú sæst.
Kanningin vísir eisini á at føroyskir fiskimenn við norskum fiskiskipum gjalda allan sín skatt í Føroyum. Hon vísir eisini at ein stórur partur av teimum, sum sigla við útlendskum skipum annars, rinda eisini skatt her, heilt ella partvíst.
Í 2012 rindaði føroysk arbeiðsmegi í útlandinum 137 milliónir í beinleiðis skatti og avgjøldum og á leið 40 milliónir í avleiddum skattum og avgjøldum. Hetta er kanska ikki broytt so nógv síðan, men tódnaði arbeiðsmarknaðurin í frálandavinnuni seinastu árini, hevur kanska flutt ein heldur størri part hendanvegin.
Í teimum førum, har fólk ikki rinda skatt í Føroyum, er hetta tí at føroyskir mynduleikar hava lima Føroyar uppí norðurlendska samstarvið við skattasáttmálum og sosialum sáttmálum, ið gera Føroyar til ein so fullgyldugan part av norðurlendska samstarvinum sum ríkisfelagsskapurin loyvir. Um hetta skal broytast, mugu Føroyar avmarkað ella strika sína luttøku í hesum samstarvi, við teimum avleiðingum, ið hetta hevur við sær.
Vegna
Áhugaðfelagið Antares
Andreas Poulsen
Formaður


c: text/html

text:
Sirið Stenberg: Vit kunnu ikki stinga høvdið í sandin
- Støðan í sjúkrahúsverkinum er so kritisk, at vit kunnu ikki longur stinga høv...
Lesandi uttanlands skulu gera p-talið virkið
Er p-talið ikki gjørt virkið innan 13. juli er ikki møguligt at gera tað virkið...
Eingir føroyingar løstaðir í atsóknini í Istanbul
Sjálvmorðsatsóknin í Atatürk floghavnini í Istanbul týskvøldið kravdi í minsta ...
Danskir miðlar lýsa við føroyskum flaggdegi í dag
Lars Løkke Rasmussen má vera tann danski politikarin, sum hevur tættast bond vi...

robotstxt: allowed

filter: keep


text:
- Ótrúliga nógv fólk hava verið í dag og í gjár og latið vápn inn. Fólk standa næstan í kø.
Soleiðis verður sagt á politistøðini, har tey hava havt úr at gera í dag, tí 30. juni er evstamark fyri at lata ólóglig vápn inn.
Nýggj vápnalóg kom í gildi frá ársbyrjan. Lógin tilskilar, at persónar ið liggja inni við ólógligum skotvápnum kunnu lata tey inn til Føroya landfúta uttan revsitiltøk. Hetta kann tó bara gerast til 30. juni, tí eftir hetta verður tað revsivert. Talan er um rifflur, revolvarar og pistólar, sum fólk ikki hava fingið loyvi til at hava. Høglbyrsur eru undantiknar.
Tá ið dimma.fo tosaði við politistøðina seinnapartin í dag, hevði løgreglan ikki fingið yvirlit yvir, hvussu nógv ólóglig skotvápn vóru komin inn. Eitt yvirlit verður gjørt í morgin, verður sagt av politistøðini.


text:
Skipan av myndugleika
Í heildarætlanini fyri talgilding eru átøk orðaði, sum skulu verksetast næstu árini. Átøkini verða verksett í einari verkætlan, skipað til endamálið. Átøkini hava við sær nakrar rakstraruppgávur, sum skulu handast einum myndugleika so hvørt, sum átøkini eru verksett. Hesin myndugleiki fær ábyrgd av rakstri og menning av talgildingaruppgávum framyvir.
Verkætlanin, sum fær til uppgávu at verkseta talgildingarátøkini, skal skipast eftir sama leisti, sum verkætlanin handan heildarætlanina fyri talgilding.
Rakstrarbygnaðurin verður skipaður undir verandi KT-eind hjá landinum, KT Landsins, sum frammanundan hevur førleikar, mannagongdir og royndir, sum tørvur er á, í menning og rakstri av framtíðar talgildingaruppgávunum.


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Spyr bara
Spyr bara verður strikað
Teigurin Spyr bara her á heimasíðuni er farin í søguna.
Avgerðin er tikin av bygdarráði og umsiting í felag.
Orsøkirnar eru fleiri. Ein er, at mett verður, at tað er sera óheppið, at fólk sleppa at seta spurningar ónavngivin, og at hetta er við til at lækka støðið á kjakinum. Fleiri áheitanir eru komnar um hetta frá borgarum í kommununi.
Ein onnur orsøk er, at Vestmanna Kommuna heldur vil koma beinleiðis á tal við borgararnar. Hetta kann gerast, við at borgarar koma á Kommunuskrivstovuna til eitt prát, ella við at senda okkum fyrispurningar við telduposti ella vanligum posti. Harumframt er ein góður møguleiki á Facebook-síðuni hjá Vestmanna Kommunu; har ber eisini til at seta spurningar og gera viðmerkingar.
Vestmanna Kommuna vónar, at borgararnir skilja avgerðina, og at teir ikki halda seg aftur at seta spurningar, gera viðmerkingar og koma við atfinningum, hóast Spyr bara verður strikað.
Møguligt verður í eina tíð at fáa atgongd til Spyr bara í teiginum til vinstru á heimasíðuni, men bert fyri at kunna lesa gamlar spurningar og svar. Seinni verður leinkjan strikað og nýggj leinkja løgd undir Kommunan → kommunalar tænastur.
Vinarliga
Vestmanna Kommuna
Vestmanna, 10. juli 2015
2015: Jul Jun Apr Mar Feb Jan
2014: Des Nov Okt Sep Jun Apr Mar Feb Jan
2013: Des Okt Sep Jul Jun Mai Apr Mar Feb Jan
2012: Des Nov Okt Sep Aug Jul Jun Mai Apr Feb Jan
2011: Des Nov Okt Sep Aug Jul Jun Mai Apr Mar Feb Jan
2010: Des Nov Okt Sep Aug Jul Jun Mai Apr Mar Feb Jan
2009: Des Nov Okt Sep Aug Jul Jun Mai Apr Mar Feb Jan
2008: Des Nov Okt Sep Aug Jul Jun Mai Apr Mar Feb Jan
2007: Des Nov Okt Sep Aug Jul Jun Mai Apr Mar Feb Jan
2006: Des Nov Okt Sep Aug Jul Jun Mai Apr Mar Feb Jan
2005: Des Nov Okt Sep Aug Jul Jun Mai Apr Mar
Null % fyri vetrarfriðing
Mai 28 , 2009Eg haldi, at MENNINIR, ið skuldu frelsa vestmenningum frá kvinninum, skulu taka í egnan barm, og viðganga, at teir hava raðfest vetrarfriðingina nakað væl lægri enn teir lovaðu, tá teir komu buldrandi inn til næstsíðsta val. Teir hava valt, at gleða tey fáu við gera ein veg, sum tey flestu fáa lítla og onga gleði av, nei farið nú í gongd við at brúka pengarnar, so flestu borgarar í bygdini fáa gleði av tí. Null % í skattahækking til vetrarfriðing.
Vevkamera
Mai 26 , 2009Eg taki undir við viðmerkingini niðanfyri við yvirskriftini "webkamera". Tað er spell at bara buksurnar hjá Obelix og kaiøkið rundan um skulu umboða Vestmanna bygd á alnótini. Vónandi fer kommunan at umhugsa at lata vevkameraið hanga har, tað er nú. Ella møguliga at skaffa eitt avtrat. Tað er eitt frálíkt hugskot at vísa bygdina frá fleiri hornum. Haravtrat kemur vevkameraið væl við hjá eitt nú vestmenningum, sum eru búsitandi uttanlands. Vestmanna er ein vøkur bygd – latum okkum vísa umheiminum tað!
tvey % fyri vetrarfriding
Mai 25 , 2009
At nøkur arbeidi ikki eru lidug er sín søk, kommunan kann ikki alt. Flest fólk fáa mest fyri pengarnar, um vetrarfridingin verdur sett í gongd. Og ikki at gloyma, flest fólk verda glad í Vestmanna fyri somu pengar. Um neydugt, so set skattaprosent tvey % upp í samband vi vetrarfriding.
Vestmanna Kommuna fer at gera ítøkiligt uppskot um, hvussu vetrarfriðingin kann skipast og fíggjast. Tá uppskotið er liðugt, verður tað lagt fyri hagarnar, sum eiga vetrarbitið, til støðutakan.
Umsjónarmenn og størv
Mai 25 , 2009
Nú niðurgangstíðir eru, eigur at sparast. Eru ikki ov nógv størv, sum eru eins ella kunnu samskipast í kommununi? Kom at hugsa um størvini, sum pedellar í høllini, havnarfúti, brandleiðarin, pedellin í barnagørðunum og grøna pedellin, kunnu onkur av hesum ikki samskipast, umskipast og sparast?
Vit halda ikki, at neyðugt er við stórvegis umskipanum av nevndu størvum. Vestmanna Kommuna hevur fá starvsfólk sammett við aðrar kommunur á somu stødd. Fleiri skúlar hava færri umsjónarfólk enn vit, men her mugu tit hugsa um, at okkara eisini eru hallarvørðar, og at høllin er opin bæði kvøld og vikuskifti, enntá eisini í skúlafrítíðunum.
Vit halda, at tað er skilagott at leggja dent á, at kommunalar ognir verða væl viðlíkahildnar; vit spara á tann hátt nógvar viðlíkahaldsútreiðslur, harumframt gera umsjónarfólkini smærri umvælingar, sum vit annars skuldu keypt uttanhýsis.
Starvið sum brunaumsjónarmaður er tíðaravmarkað til 31.12.’09. Bygdarráðið fer at taka støðu til, hvussu tað verður skipað framyvir.
Énn seyður í bygdini - dovinskapur!
Mai 25 , 2009Tað ber ikki til at blíva ill inn á seyðin, serliga nú hann gongur við hesum fittu lombunum - MEN - eg kann blíva so rasandi ill inn á líkasæluna, sum tey sum eiga seyðin vísa yvir fyri øðrum borgarum.
SEYÐURIN SKAL AV BØNUM Í SEINASTA LAGI 15. MAI!!!!!
- uttan mun til um tað er bátastevna ella ei!
vevmyndatóli inni á Fjørð
Mai 25 , 2009Soleiðis skal tað vera - fínur vinkul - óført!
Arbeiði!
Mai 23 , 2009Hvat er telefonnummari hjá fiskavirkinum í vestmanna !
Ætlaði at søkja mær starv har !!
Bið um virkið í Vestmanna, so seta tey teg um til rætta viðkomandi.
Spønir
Mai 20 , 2009Er møguligt at fáa spønir frá kommununi - sama slag sum Finnbogi brúkar til gøtur og runnar? og um so er, hvussu ber man seg at
Finnbogi hevur tlf. 770 129.
NN-itetur
Mai 20 , 2009Haldi tit einaferð svaraðu at tit ikki kundu síggja hvør skrivar inn her.
Hetta er nokk ikki heilt rætt ha? Dugi ikki at síggja at tað skal verða nakar trupulleiki at spora ein ip-adressu t.d. til eitt arbeiðspláss ella bygd/umráði??
Vestmanna Kommuna sær ikki, hvør ið skrivar inn á Spyr bara.
Tað er upp til hvønn einstakan, um hon ella hann ynskir at upplýsa sítt navn.
Upplýsingarnar um ip-adressur o.l. eru á servaranum hjá okkara veitara. Tær upplýsingarnar verða einans brúktar, um talan er um mistanka um kriminalitet, og tá er tað løgreglan, ið fær atgongd til upplýsingarnar.
Viðmerking til viðmerking
Mai 18 , 2009
Eg skilji ikki, hví so mong pástanda, at Vestmanna kommuna ger lítið fyri trivnaðin. 15.05. stendur í viðmerkingini "Vetrarfriðing og skattaprosent": "Her verður ótrúliga lítið gjørt fyri trivnaðin". Hvønn samanber tú Vestmanna við? Eg vænti ikki, at nøkur kommuna á somu stødd hevur so nógv tilboð á trivnaðarøkinum. Vit hava dagstovnar og frítíðaransing (ongin bíðilisti), ungdómshús, dagtilhald til eldri, kvøldskúla, musikkskúla; mær vitandi stuðlar kommunan mentanarlívinum og ítróttini - harumframt verða stevnur stuðlaðar, so sum bátastevnan.
Trygg arbeiðspláss eru eisini týdningarmikil, tá tosað verður um trivnað, Vestmanna kommuna hevur dugað væl at samstarva við vinnulívið. Hetta kann vera ein orsøk til, at skattainntøkan her ikki er lækkað eins nógv og aðrastaðni. Eg má eisini nevna Obilix, hann er ikki vakur, men eg haldi, at hann kortini er ein orsøk til góðu inntøkurnar hjá kommununi.
Vetrarfriðingin manglar, men um bygdarráðið skal velja millum vetrarfriðing og røktarheim, so eiga tit at raðfesta røktarheimið hægri.
Vit mugu øll skilja, at fíggjarligu møguleikarnir hjá bygdarráðnum eru skerdir, tí kunnu vit ikki fáa alt, sum vit ynskja okkum.
Trivnaður er ikki bara ein kommunal uppgáva, um vit brúka ein lítlan part av tí orku, sum verður brúkt til ónøgd og grenj, til okkurt positivt, so verður Vestmanna ein enn betri bygd. Vísi eisini á konkret ting, sum tit mangla, so ivist eg ikki í, at bygdarráðið tekur hugskotini við í sínar ætlanir.
Eg eri væl nøgdur við arbeiðið hjá bygdarráðnum, og eg ivist ikki í, at flestu vestmenningar eru samdir við mær.
Lokala Agendafelagið
Mai 18 , 2009
Bert ein lítil viðmerking til myndasavnið og viðmerkingarnar hjá Lokala Agendafelagnum!
Eg haldi at Agendafelagið er sera diktatoriskt og óhólvað í fleiri av sínum viðmerkingum í myndasavninum man sær hjá teimum. Man skal hugsa um, at mong sum eiga órudd, bygningar, bilar ella aðrar lutir, síggja ikki tað sama "órudd" sum nakrir limir í Agendafelagnum síggja sum ein torna í sínum eygum. "Óliðugt" gongur ofta aftur sum ein frelsandi viðmerking. Her ber til at gera liðugt - eisni ein spurningur um pening (eisini hjá kommununi). Og hvat er ikki óliðugt hjá okkum øllum? Garðar, tún, moldskráðar, ómálaði hús, illa røkt hús, you name it! So lat verða við at bara at finnast at, men eggja heldur til at tingini blíva betur í einum realistiskum tempo! Øll vilja hava tað besta til sín, og tað er menniskjaligt, men alt ber ikki til uttan pening-tíverri. Tað er bara at bjóða seg fram at hjálpa til við upprudding hjá øðrum, tá møguleikin er har einaferð um árið. Tað arbeiði skal eisini gerast! Hetta er nemmari enn at siga tað. Tað nemmasta er at finnast at, og siga at hini ikki gera sítt. Bingjan við Vestpack (sum er full av burturkasti!) verður til órudd!? Hvat í verðsins navni skal eitt virkið so gera, um man ikki kann rudda í bingjur? Eg havi alla virðing fyri tí sum Agendafelagið ger, men ver heldur meira savnandi enn atfinningarsom í bygdarviðurskiftum okkara, sum vit ØLL varða av. eisini limirnir í Agendafelagnum.
Umhvørvisligar heilsarnir
Hilbert Elisson
Viðm til Vetrarfriðing og Skattur
Mai 15 , 2009"Vit vilja øll" verður skrivað um at hækkað skattin. Tað er ikki nakað ið eg eri serliga "villigur" til. Ikki veit eg hvar hasin meirilutin er staðfestur. Eg eri ikki ímóti vetrarfriðing, men haldi ikki at skatturin skal ávirkast av hesum. Heldur má raðfestast ørvísið. Her hugsi eg um tey nógvu arbeiðini ið eru sett í verk seinastu árini: Fjallsvegur, breiðking av niðaravegið, stoyping av kanti niðri við bankarnar og fyrireiðkingar til komandi ellisheimið. Hetta havi eg heldur ikki, sum so, nakað ímóti, men alt kann ikki gerast ísenn. So tað áskoan ið eg havi er, at bygdaráðið hevur valt at prioritera hesi frammum, sum forrestin øll standa hálvliðug, og skulu vell hava meiri pening til fyri at verða gjørd liðug.
Havi eg ikki rætt?
Vinarliga Jónsvein á Rógvu
bátahylur
Mai 15 , 2009Hvussu gongur við sakarmálinum millum vestmanna kommunu og kvívikar kommunu um bátahylin á Válinum? Skuldi tað ikki koma fyri nú í mai mánað? Nær verður dómur sagdur, og hvat er/var dómurin?
Vetrarfriðing og skattaprosent
Mai 15 , 2009Her á síðuni er tað ein, sum sigur, at vit øll vilja betala eitt % meira í skatti, um tað er tað, ið krevst, fyri at fáa vetrarfriðing. Her eri eg so dundrandi ósamdur; eg havi ikki hug at betala eitt einasta oyra meira í kommunuskatti! Eg fái ikki nógv fyri skattin sum er, og skal eg so omaná tað heila betala enn meira fyri, at hendan avoldaða skipanin skal setast úr gildi? Við ongari vetrarfriðing og møguliga hækkaðum skattaprosenti verður ringt at fáa fólk at koma at búseta seg í Vestmanna. Sjálvur eri eg farin at ivast í, um eg ikki gjørdi eina dáragerð, tá eg á sinni saman við familjuni avgjørdi at flyta higar. Her verður ótrúliga lítið gjørt fyri trivnaðin. Nú eru nógv av tykkum í bygdarráðnum so nýggj, at sjálvandi kunnu tit ikki lastast fyri, hvussu støðan er. Men eg vænti, at flestu av tykkum vórðu vald, tí vit vildu síggja broyting. So nú mugu tit fara at gera sum Obama, tit mugu fara at hyggja at, hvussu tykkara fyrstu 100 dagar royndust, og hvat er komið burturúr.
Eg eri yvirbevístur um, at tit fara at gera tykkara besta.
webkamera
Mai 15 , 2009Vestmanna er vøkur bygd , bara stór synd vid hasum nýggja ljóta bygninginum .Bílætid av honum er einki at vísa fram fyri umheiminum.
Nú er myndin ødrvísi - sera vøkur , sum ikki má verda broytt - bátastevna ella ikki - kanska kvinka myndina eitt vet ,so kirkjan eisini sæst.
Aftaná Bátastevnuna verður myndatólið sett aftur, sum tað stóð frammanundan.
Bygdarráðsfundir - again
Mai 13 , 2009Sama ger....... tími ikki at hoppa frá einum dokumenti til annað.
Helt bara tað hevði verið nemmari at lisið um alt var í einum dokumenti.
Royn og les fundarbókina (referatið) eina ferð avtrat.
Har er teksturin úr skránni eisini í saman við samtyktunum fyri tey einstøku málini.
Bygdarráðsfundir
Mai 12 , 2009
Sindur keðiligt, at tit taka burtur skráir, tá tit leggja referatini út. Nú kann ein ikki fylgja við, hvørji mál hoyra til hvørt nummar.
Kunnu tit ikki bara seta skránna inn ovast í referatinum?
Í fundarbókini hjá Vestmanna Bygdarráð er hvørt av málunum uppbygt soleiðis:
Mál xx
Fyrst er ein stutt frágreiðing um málið (tikið frá fundarskránni)
Síðani sæst tilmælið, ið er komið frá nevndini.
Viðv. mál xx
Um viðgerðina á bygdarráðsfundinum, og til síðst sjálv samtyktin.
Vetrarfriðing / Røktarheim
Mai 12 , 2009Nú vetrafriðing er niðurraðfest, er tað so røktarheim, ið er uppraðfest? Ella hvat er?
Webcam á Bátastevnuni
Mai 12 , 2009Eri ein av teimum ið tíverri ikki verði í Vestmanna í vikuskiftinum, hevði tað borið til at sett kamera soleiðis at man sær niðuryvir bryggjuna so at vit ið ikki eru har, kunnu føla "stemningin" og næstan lukta búffarnar
Takk fyri
Burturstaddur
Liðugt????????
Mai 11 , 2009Tað hevur verið tosað um at gera arbeiðir liðug, soleiðis sum tú nevnir, men eingin upphædd er sett av til endamálið í ár. svara 11. mai.
Hetta svarið skurrar í mínum eygum, eg veit ikki hvat hini siga, er tað ikki sjálvsagt tá eitt arbeiði fer í gongd, at tað skal gerast liðugt???? Ella er tað nakað tosað verður um so hvørt????
Um eitt arbeiði verður gjørt liðugt velst um upphæddina, sum er sett av til arbeiðið. Gjarna skuldi upphæddina svara til arbeiðið, men at tað ikki altíð er soleiðis, gongur sjón fyri søgn.
Plantusøla/Viðarlund
Mai 11 , 2009Stórt spell so lítið tit leggja í tað, sum er uppbygt av sjálvbodnum, til gleði fyri allar vestmenningar.
Hevur kommunan yvirtikið raksturin av viðarlundini? ella hvussu hongur alt saman við hesi somu.
Tá nú viðarlundanevndin ikki fer at hava blómusølu, kunnu tit, sum sita í trivnaðarnevndini, so ikki skipa fyri einum tílíkum tiltaki, so møta vit fjølment til ruddingardagin.
Hendir onki, ja, so mugu vit leita okkum aðrastaðni at keypa blómur :-(
Vit hava hoyrt, at øll viðarlundanevndin er farin frá, og at ongin nýggj er vald, og somuleiðis at ætlanin er at lata kommununi allar ognir hjá nevndini. Men enn hevur fráfarandi nevndin ikki sett seg í samband við kommununa.
Uppskotið um, at Trivnaðarnevndin kann skipa fyri plantusøluni, verður hervið lagt út til kunnleika.
Vetrarfriding og skattur
Mai 11 , 2009Vit vilja øll rinda eitt % meri í skatti, um tad er ta sum skal til fyri at fáa vetrarfridingina goldna.
Vid so skilagódum fólkum í kommununi mugu vit fáa vetrarfridingin í gongd beinanvegin. Koyr skattin upp og kom í gongd.
latum okkum gera arbeiðið liðugt
Mai 11 , 2009Tað er ótrúliga nógv vegaarbeiði í Vestmanna, ið ongantíð er gjørt liðugt. Bara fyri at nevna tvey vegastrekki, ið ongantíð eru gjørd liðug, kunnu vit hyggja at Ovaravegi frá Fossá og út móti okkara nýggja svingi og so eisini øll Miðalsbrekka. Asfaltið verður lagt á, og kanska gongubrey verður eisini gjørd, men her endar so arbeiðið. Arrið, ið vit gera í landslagið, tá ið vit leggja vegir kann hjálpast uppá við at fjala tað undir mold og síðani prýða økið við t.d. trøum.
Hevur kommunan nakrar ætlanir um at prýða økini fram við okkara bygdarvegum?
Aðrastaðni verður nógv gjørt við at fáa arbeiðið at síggja liðugt út, og í hvussu er, síggja hesi bæði vegastrekki ikki liðug út.
Parkeringspláss
Mai 07 , 2009Nú kundi eg gott hugsa mær at vita hvat ætlanin er við parkeringsplássinum á Holmsbakka..... Skal tað síggja soleiðis út ella ???? Hasar perurnar frá jólum hanga sum ein stór skomm, tað eru nakrar fáar perur sum lýsa.
Kann nýggja bygdarráð ikki royna at fáa øll hesu hálvgjørdu verkini í bygdini liðug???
Eingir pengar eru avsettir til hetta arbeiðið í ár, men roynt verður við flytingum at finna neyðuga upphædd til arbeiðið.
Annar verða perurnar tiknar niður fyrsta dagin.
Viðarlundin fer í seyðirnar
Mai 07 , 2009"Hesa ársins tíð plaga hundraðtals páskaliljur at príða viðarlund okkara í Frammibø, men í ár eru ongar, tí teimum er seyðurin farin við. Niðasti meturin á flest øllum nálatrøum stendur púra berður, tí nálunum er seyðurin farin við. Øll trøini, sum plantaði hava verið seinastu u.l 10 árini eru burtur ella deyð, tí teimum hevur seyðurin gjørt kál á.
Spurningar mínir er tí:
1. Er kommunan/bygdarráðið greið yvir støðuna í viðarlundini?
2. Eru tit í bygdarráðnum/fyrisitingini greið yvir, at ein stórur partur av stikinum rundan um viðarlundina er burtur og ella niðurdottin?
3. Ætlar bygdarráðið at gera nakað munagott, fyri at broyta støðuna í viðarlundini?
Tað er ein stór skomm fyri okkum vestmenningar, ið áður hava verið so stoltir av okkara viðarlund, at vit fara so illa um henda okkara náttúruskatt, ið Finnbogi Joensen saman við øðrum hava skaffa okkum.
Hevði tað ikki verið eitt hugskot, at kommunan fekk sjálvboðin - serliga tey ið hava gleði av seyðinum - at koma at seta nýtt stig um viðarlundina, har kommunan rindar fyri tilfarið?
Annars er tað hugaligt at síggja, at kommunan er farin at príða um inni við Fossá. Slíkum hava vit sæð alt ov lítið av her í bygdini í nógv, nógv harrans ár. Vónandi er broyting nú komin í!
Tað verður helst einki gjørt við trupulleikan, áðrenn seyðurin fer av bønum um hálvan mai.
Tað er tó ætlanin, at alt skal verða komið í rættlag, innan seyðurin kemur aftur á bøin í oktober mánaða.
Stikið um viðarlundina
Mai 07 , 2009Seyðurin hevur fríða atgongd í viðarlundini.
Kann kommunan ikki átaka sær, at fáa stikið frá Fjallsvegi og oman í móti húsunum hjá Jógvani og Eyðgerð, fram við Fjallsvegi og um ánna beint oman fyri viðarlundasmáttuna í ordan aftur. Stikið varð jú oyðilagt, tá ið Fjallsvegurin varð gjørdur.
Tað verður helst einki gjørt við trupulleikan, áðrenn seyðurin fer av bønum um hálvan mai.
Tað er tó ætlanin, at alt skal verða komið í rættlag, innan seyðurin kemur aftur á bøin í oktober mánaða.
Kavarudding
Mai 07 , 2009Hví skaffar komunan sær ikki ein kust til cat maskinuna, so hevði tað verið nógv lættari at rudda allan kavan av vegnum, serliga tá tit hava salta.
Plantusøla
Mai 07 , 2009Ber ikki til hjá kommununi, vegna borgarar sum spyrja, at finna ú av um plantusøla verður? Eg meini so við, Finnbogi sum er ein limur í viðalundanevndini, er jú í arbeiði hjá kommununi, og mær vitandi hevur kommunan yvirtikið viðalundina og skuldi so sostatt eisini tikið lut í einari møguligari plantusølu. Annars er at siga, at tað er eitt gott afturvendandi tiltak, sum eg vóni ikki fer fyri bakka nú, tá kanska mest er brúk fyri tí.
Ongin plantusøla verður okkum vitandi.
Ruddingardagurin
Mai 04 , 2009Hey! Frálíkt at tit skipa fyri einum sovorðnum degi. Kunnu tit siga mær, um tað verður sum tað plagdi, at vit kunnu seta ymiskt avfall uttafyri húsini hjá okkum, og so kemur ein bilur og heintar tað? Tað var so vælsigna at kunna gera soleiðis, men nú haldi eg at tað er lamgt síðani seinast.
Eg má geva hasum fólkinum rætt sum skrivar um bygdaleiðir. tað er ræðiliga keðiligt at vit ikki hava nakra tænastu frá bussunum meir. Nógv av okkum h´øvdu langt til bussin í forvegin, men nú er heilt gali. Kunnu tit ikki krevja at fáa svarð frá teimum nú?
Nær verður plantusølan?
Nú bleiv ruddingardagurin í fyrstu syftu avlýstur, men ætlanin er at hava hann seinni. Tað er ikki ætlanin, at fólk skal kunna seta ymist úti við vegin. Hetta er bert ætlað sum ein dagur, har fólk samlast og rudda eitt nú fjøru, áir o.l.
Í samband við Bygdaleiðir er ein loysn í ljósmála.
Tað er ikki kommunan sum skipar fyri plantusøluni, so vit duga ikki at siga nær ella um plantusøla verður.
SSl aftur aftur aftur
Mai 04 , 2009Eg haldi, at svarið, sum eg fekk, var rættiliga arrogant, og eg føli enn meira, at eg sum borgari verði hildin fyri gjøldur! 14. juli 2008 verður fyrstu ferð nevnt í hesum teiginum um koyringina hjá Bygdaleiðum í Vestmanna. Tit svara tá, at tit fara at taka samband við SSL, og soleiðis svara tit mána eftir mána. Nú skriva vit 27. apríl 2009, heilan barnsburð seinni, og tit siga framvegis, at tit bíða eftir svari. Hoylt erligt, er hetta ikki at halda fólk fyri gjøldur?
Sama er galdandi við hasari vetrarfriðingini. Bara snakk!!! Hetta er óluksáliga troyttandi! Eg hugsaði, at konan og eg kundu fara at hampa uttan um húsini í ár, men tað verður so heldur ikki í ár, skilji eg! Koma vit ikki í ár, so koma vit næsta ár, kanska...
SSL - màlið
Mai 04 , 2009Fyri at fàa bussin at koyra ùt aftur ì Flatabø, skulu tit taka 2 av teimum 3 vegbungunum vekk, sum eru gjørdar ì Ùtibø.
Tad hvørki er ella hevur verid verri at loyst handan trupuleikan vid busskoyringini.
Haldi at tad er gott at bussurin/eigarin/SSL ikki koyrur uppum hasar 3 vegbungurnar fleiri ferd um dagin, tì hatta er TOTALT langt ùti vid hasum vegbungunum.
Tit kunna skriva og fundast so galid tit vilja um hatta màlid
(fundarpeningur er gott at fàa avtræt), ella tit taka tær òneydugu vegbungurnar vekk.
Blómusøla
Mai 04 , 2009Vita tit at siga mær um Viðalundanevndin af´tur í ár fer at skipa fyri blómusølu og hvussu verður hjá kommununi, fer hon at lata ókeypis trø - kundi hugsa mær at prýtt eitt sindur við blómun áðrenn bátastevnuna.
Vit vita ikki, um Viðarlundanevndin fer at skipa fyri plantusølu í ár, og kommunan fer ikki at lata plantupakkar í ár.
Plantusøla
Mai 04 , 2009Veit ikki um hetta er rætta stað at spyrja, men vita tit um nøkur plantusøla verður í Vestmanna í ár?
Tað er ikki kommunan, sum skipar fyri plantusøluni, so vit vita ikki um nøkur søla verður.
álíkning
Mai 01 , 2009Hvussu nógvar álíkningar skyldar Vestmanna Kommuna og er Fiskivinniskúlin komunalur?
Vestmanna Kommuna skyldaði pr. 01.01.2009 um 32,6 milliónir kr. Skattainntøkan í 2008 var um 36,7 milliónir kr, skuldin er tí nakað niðan fyri eina álíkning.
Landsmyndugleikarnir eiga Fiskivinnuskúlan, Vestmanna Kommuna lat Mentamálaráðnum grundøkið.
2015: Jul Jun Apr Mar Feb Jan
2014: Des Nov Okt Sep Jun Apr Mar Feb Jan
2013: Des Okt Sep Jul Jun Mai Apr Mar Feb Jan
2012: Des Nov Okt Sep Aug Jul Jun Mai Apr Feb Jan
2011: Des Nov Okt Sep Aug Jul Jun Mai Apr Mar Feb Jan
2010: Des Nov Okt Sep Aug Jul Jun Mai Apr Mar Feb Jan
2009: Des Nov Okt Sep Aug Jul Jun Mai Apr Mar Feb Jan
2008: Des Nov Okt Sep Aug Jul Jun Mai Apr Mar Feb Jan
2007: Des Nov Okt Sep Aug Jul Jun Mai Apr Mar Feb Jan
2006: Des Nov Okt Sep Aug Jul Jun Mai Apr Mar Feb Jan
2005: Des Nov Okt Sep Aug Jul Jun Mai Apr Mar
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Politisku flokkarnir í Føroyum hava til felags, at “tryggir karmar verða veittir føroyska vinnulívinum” og ein “trygd fyri vaksandi búskapi er, at vinnan fær virkað uttan rakstrarstuðul úr landskassanum”.
Eisini sigur politiski myndugleikin, at brúk er fyri sterkum fyritøkum, tí tilgongdin (prosessin) frá fiskigrunni til endaliga kundan er drúgv og sera kostnaðarmikil og krevur langtíðarfígging.
At onkrar broytingar og justeringar við tíðini eru neyðugar er ongin ivi um. Men at kollvelta bygnaðin í verandi vinnubygnaði uppá fá ár, kann hava stórar og álvarsamar avleiðingar við sær.
Fiski- og alivinnan standa meiri og minni fyri 95% av útflutninginum og verða álvarsligar og víðfevndar avmarkingar í heildaframleiðsluni settar í verk, er vandi á ferð.
Allar vinnur og kommunukassin missa
Tað hevur stóran týdning fyri Klaksvík – eins og onnur pláss - at tann fiskivinnunýskipan, sum verður samtykt, ikki við tíðini fer at føra til eina vinnuliga afturgongd við skerdum botn- og uppisjóvarfiskiskapi, verri treytum hjá landsins størsta arbeiðsplássi á landi at kunna framleiða við avlopi til íløgur v.m. Umframt skal havast í huga, at avleiddar vinnur koma samstundis at merkja afturgongd, at tænastuvinnur, byggivirkesmi v.m. missa umsetning. Hetta fer eisini at hava við sær, at skattainntøkurnar í Klaksvikar kommunu fáa sjónliga afturgongd.
Ein nýggj fiskivinnuskipan má ikki skaða ella avmontera vakstrarmøguleikarnar í vinnuni og forða fyri nýggjum verkætlanum ella geva teimum “eitt skot fyri bógvin”. Vinnan hevur ment seg og stendur seg væl í løtuni, tí er trupult hjá Vinnulívsráðnum at skilja, at alneyðugt er við eini so grundleggjandi broyting, nú vinnan skapir stór virðir landi og fólki at frama.
Tí heitir Vinnulívsráðið í Klaksvík á avvarandi myndugleikar og á hávirda løgting og landsstýri um at taka hetta í ramum álvara, so hetta helst mest víðfevnda vinnulívsmálið í Føroya søgu ikki fremur óbótaligan skaða.
Vinnulívsráðið í Klaksvík 10. mars 2017
Karl Birgir Isaksen, formaður Rani Nolsøe, nevndarlimur
Hilmar Danielsen, næstformaður Heini Hansen, nevndarlimur
Elsubeth Poulsen, peningarøkil Jógvan við Keldu, samskipari


text:
Proffesionsbachelor í "sundhed og ernæring"
Útbúgvingin til professionsbachelor í "sundhed og ernæring" er ein nýggj 3½ ára víðari útbúgving, sum vendir sær til tín, sum ynskir eina fjølbroytta útbúgving innan føðslu, matvørur, nýtslu og tænastu til heilsu- og umhvørvisframa. Og sum hevur áhuga í at røkja samskiftis- frálæru- og leiðsluuppgávur.
Hvat ger ein professiónsbachelor í "sundhed og ernæring"?
Í framtíðini fert tú við útbúgvingini sum professiónsbachelor i "sundhed og ernæring" í felagskøkinum á Landssjúkrahúsinum at verða førur fyri at arbeiða innan niðanfyri vístu høvuðsevni: Matur, Heilsa, Bygnaður, Umvørvi, Leiðsla, Búskapur, Menniskjur, Stýring, Góðska, Formidling
Hvussu nemur ein sær útbúgving?
Í Keypmannahavn er tilboðið á Professionshøjskolen Metropol.
Útbúgvingin til professiónsbachelor í føðslu og heilsu er ein 3½-ára viðariútbúgving við sjey sergreinum: Human føðsla, Klinisk Dietetik, Cateringleiðsla, Tænastuleiðsla, Heilsusamskifti, Framleiðslumenning og Føðsla og Kroppsligur Aktivitetur.
Útbúgvingin hevur ein grundpart uppá 1 1/2 ár og ein serpart uppá 2 ár. Tú skal í minsta hava 20 vikur í praktikk í lærtutíðini. Frálæran er býtt upp í lið- og bólkafrálæru, og í hesi tíð arbeiðir tú projektætlað bæði í bólkum og sum einstaklingar. Frálæran er skipað í modulir.
Atgongukrøv til útbúgvingina
• Studentsprógv, HF, HH ella HTX við kemi á c-støði
ella:
• Relevant vinnuútbúgving, sum gevur grundarlag fyri at gjøgnumføra útbúgvingina við í minsta lagi 3 HF-einkultfak: Enskt og kemi på C-støði og matematik, samfelagslærugrein eller biologi på C-støði.
Kann ein gjøgnumføra tann praktiska partin av útbúgvingini á Landssjúkrahúsinum?
Ja, Køkurin á Landssjúkrahúsinum bjóðar praktikkpláss, tá valda sergreinin er:
• Cateringleiðsla
• Tænastuleiðsla
• Produktmenning
• Heilsusamskifti
Okkara visión er, at Køkurin á Landssjúkrahúsinum skal vera tann leiðandi sjúkrahúskøkurin í Føroyum. Hendan visión arbeiðir miðvíst við at arbeiða við góðskutrygging út frá frymlinum hjá Sundhedsstyrelsen um góðskumenning.
Praktikkin er ólønt – lesandi kunnu fáa SU í allari lærutíðini.
Yrkisleið
Sum professiónsbachelor í "sundhed og ernæring" hevur tú møguleika til at fáa starv alla staðni kring heimin.
Um tú vilt vita meira:
Professionhøjskolen Metropol ella við at senda T-post til lsgudro@ls.fo


text:
23. desember 2016Nr. 151
Løgtingslóg um broyting í løgtingslóg um vektgjald av motorakførum v.m.
(Umlegging av vektgjaldi til umhvørvisgjald av motorakførum o.a.)
Samsvarandi samtykt Løgtingsins staðfestir og kunnger løgmaður hesa løgtingslóg:
§ 1
Í løgtingslóg nr. 38 frá 31. mars 1982 um vektgjald av motorakførum v.m., sum seinast broytt við løgtingslóg nr. 151 frá 23. desember 2015, verða gjørdar hesar broytingar:
1. Heitið á løgtingslógini verður orðað soleiðis:
“Løgtingslóg um veg- og umhvørvisgjald av motorakførum o.a.”
2. Í § 2, stk. 1 verður aftan á “Vektgjald” sett: “ella umhvørvisgjald”.
3. § 2, stk. 3 verður orðað soleiðis:
“Stk. 3. Motorakfør, sum bara nýta ravmagn ella vetni til framdrift, eru undantikin árligum gjaldi fram til 31. desember 2020.”
4. § 3, stk. 1 verður orðað soleiðis:
“Fyri motorakfør skrásett til og við 31. desember 2016 verður árliga gjaldið rindað sambært gjaldsskrá í skjali 1. Fyri motorakfør skrásett frá 1. januar 2017 verður árliga gjaldið rindað sambært gjaldsskrá í skjali 2.”
5. Í § 4, stk. 2, 1. pkt. verður “Vektgjald og útjavningargjald” broytt til: “Vektgjald, útjavningargjald og umhvørvisgjald”.
6. Í § 4 verður sum stk. 6 sett:
“Stk. 6. Akfør, ið hava verið skrásett í føroysku akfarsskránni fyri 1. januar 2017, rinda árligt gjald sambært gjaldsskrá í skjali 1, um tey verða endurskrásett eftir 1. januar 2017.”
7. Í § 11 verður “vektgjaldi og útjavningargjaldi” broytt til: “vektgjaldi, útjavningargjaldi og umhvørvisgjaldi”
8. Skjal 1 til hesa lóg verður sett sum skjal 2 til løgtingslóg nr. 38 frá 31. mars 1982 um vektgjald av motorakførum v.m.
§ 2
Henda løgtingslóg kemur í gildi 1. januar 2017.
Í Tinganesi, 23. desember 2016
Aksel V. Johannesen (sign.)
løgmaður
Lm. nr. 27/2016
Skjal 1
“Skjal 2
Árligt umhvørvisgjald verður roknað sambært hesi gjaldsskrá:
“


text:
Bloggur
Framsýning av tekningum í Eysturskúlanum 2016 – vaksin
2 tekniskeið: »Tekning fyri vaksin« og »Croquistekning« Á árligu Páskaframsýningini hjá Kvøldskúlanum í Havn, 29. & 20. mars 2016, vóru tekningar frá 2 tekniskeiðum fyri vaksin, har eg hevði tað fornøjilsi at vera teknilærari. Skeiðini vardu 10 vikur. Tey vóru bæði fyri og eftir jól/nýttár 2016. Bólkanir vóru: Tekning fyri vaksin Croquistekning Á “Tekning fyri vaksin”, teknaði útstappaðar føroyskar fuglar, lítlar standmyndir, sjálvsportrettir, andlit og annars tað vit vildu. Skuggalegging og proportiónir vóru nøkur av...les meira
Framsýning av tekningum í Eysturskúlanum 2016
Framsýning hjá Tórshavnar Ungdóms- Kvøld og Listaskúla av tekningum hjá børnum & ungum í Eysturskúlanum Á árligu Páskaframsýningini hjá Kvøldskúlanum í Havn, 29. & 20. mars 2016, vóru tekningar vístar fram hjá næmingum á trimum tekniskeiðum fyri børn og ung, har eg hevði tað fornøjilsi at vera teknilærari. Skeiðini vardu 10 vikur. Tey vóru bæði fyri og eftir jól/nýttár 2016. Bólkanir vóru: Børn 9-11 ár Børn og ung 12 ár og eldri Vand (børn og ung) Vit lærdu m.a. at halda blýantinum rætt, tekna við gomlum pennum við træskafti,...les meira
Framsýning av tekningum í Eysturskúlanum 2015
Framsýning í Eysturskúlanum 28. og 29. mars 2015 – Børn og Ung upp til 15 ár Aftur í ár høvdu tekniliðini frá níggju árum upp til fimtan ár framsýning av tekningum saman við øllum hinum á Tórshavnar Kvøld- Ungdóms og Listaskúla. Teknilærari var eg sjálvur. Trý lið gingu fyri jól og tvey eftir. Næmingarnir vóru hesuferð deildir millum 9-12 ár og 13 ár og eldri. Eina ferð um vikuna, tveir tímar hvørja ferð og 10 ferð tilsamans. Seinri tímin hevur verið fríur og næmingarnir hava teknað tað tey vilja, t.d. tekna manga ella brúkt bøkur og myndir...les meira
Framsýning í Eysturskúlanum 2014: »Tekniskeið, børn 9 ár og eldri«
Myndirnar niðanfyri eru frá framsýning hjá Tórshavnar Kvøld- Ungdóms- og Listaskúla 12. og 13. apríl 2014. Okkara básur æt »Tekning fyri fyri børn 9 ár og eldri«, meira presist vóru tað 2 teknilið: Børn 9-12 ár (týsdag seinrapart); og Børn 13 ár og eldri, (hósdag seinrapart). Bæði liðini hava verið til tekning í 10 vikur eftir nýggjár 2014. Oftast hava teir 2 tímarnir frá kl. 16 til 18 verið deildir upp, so tann fyrri tímin hevur verið tekniuppgáva/ur, sum øll gera. T.d. hava vit lært um ymsu forholdini á andlitinum og á kroppinum á fólki, og...les meira
Joe Kubert, tekniraðsteknarin
Joe Kupert – tann góði tekniraðsteknarin Joe Kubert var ein amerikanskur tekniraðsteknari, ein av teimum, sum var við tá tekniraðir enn ikki vóru vanligar í handlunum. Hann fekk longu arbeiði sum tekniraðsteknari sum 12 ára gamal, eftir at hava víst sínar tekningar fyri einum tekniraðsstudio í Manhattan. Um okkara leiðir er hann kendur fyri at tekna fyri DC Comics og ikki minni fyri sína dynamiska útgávu av Tarzan-figurinum. Hann er føddur í 1926 og teknaði 6 dagar um vikuna, eisini á gamalsaldri. Hann doyði í 2012 næstan 86 ára gamal....les meira


text:
Nýggjar ásetingar fyri danskar BS-gjaldsavtalur og gjaldkort
1. januar 2018 komu nýggjar ásetingar í gildi fyri allar Betalingsservice gjaldsavtalur, eins og fyri gjaldkortini Dankort, Visa/Dankort og Mastercard. Broytingarnar viðføra m.a. at, at kundin er betur tryggjaður móti misnýtslu, stuldri og vernd av samleika. Hartil lækkar sjálvsábyrgdin í sambandi við misnýtslu av gjaldkortinum úr kr. 1.100 niður í kr. 375.
Broytingarnar í ásetingunum eru avleiðing av nýggjum ES reglum.
Nýggju ásetingarnar fyri ávikavist Betalingsservice gjaldsavtalurnar og ymsu gjaldkortsløgini eru viðheftar niðanfyri:
BS_regler_DB_generelleregler_DK.pdf
Ásetingar fyri Dankort frá 1. jan 2018.pdf
Ásetingar fyri VisaDankort frá 1. jan 2018.pdf
Ásetingar fyri Mastercard Debit frá 1. jan 2018.pdf
Ásetingar fyri Mastercard Kredit frá 1. jan 2018.pdf


text:
- Tíðindi, mentan og ítróttur
Føroyingar fiska nógv mest í Evropa upp á fólkið
Eingin í Evropa fiskar so nógv upp á fólkið sum føroyingar, og tað verri enn so.
Íslandsbanki hevur gjørt sína árligu frágreiðing um fiskivinnu.
Har stendur millum annað, at Ísland fiskar mest upp á fólkið næst eftir Føroyum.
Íslendski fiskiskapurin er 3,2 tons upp á fólkið, tann næst mesti í Evropa.
Næstan 12 tons
Føroyar eru fremstar við næstan 12 tonsum upp á fólkið. Føroyar eru sjeynda størsta fiskiveiðilandið í Evropa.
Russlands er størst. Russland fiskaði 4,5 mió. tons í 2016, knappliga ein triðing av tí, sum lond í Evropa fiskaðu.
Í 2016 vórðu fiskað 92 mió. tons í øllum heiminum, tíggju prosent meira enn í 1990.
Kina fiskar mest av øllum, 19 prosent av heildarveiðuni.
Sí eisini


text:
7. apríl 1986Nr. 30
Løgtingslóg um frítíð við løn, sum seinast broytt við løgtingslóg nr. 56 frá 16. mai 2006 1)
Kapittul 1
Lógarøki
§ 1. Løntakarar í almennum ella privatum starvi hava rætt til frítíð og frítíðarløn, sum fyrisett í hesari lóg.
§ 2. Undir lógina koma tó ikki
1) tænastumenn landsins, ríkisins, fólkakirkjunnar og fólkaskúlans.
2) fiskimenn undir starvsviðurskiftum, ið ikki áseta reglur um frítíð við løn.
§ 3. Henda lóg viðvíkir ikki løntakara í almennum starvi, sum av landi, ríki, løgtingi ella kommunu hevur fingið vissað frítíð við løn, um so er, at landsstýrið metir viðkomandi skipan at veita løntakaranum ikki verri kor, enn fyriskipanirnar í hesi lóg tryggja.
2. stk. Landsstýrið kann fyriseta, at lógin verður ikki at galda starv ella starvsøki, har við sáttmála ella fyriskipan er vissað løntakaranum frítíð við løn eftir reglum, sum bjóða ikki verri kor, enn fyriskipanirnar í hesi lóg.
3. stk. Henda lóg minkar einki um víðari fevnandi frítíðarrætt sambært aðrari lóg ella fyriskipan eftir semju millum arbeiðsgevara og løntakara ella eftir gerðarrættardómi ella vanligum siði.
§ 4. Landsstýrið tekur avgerð í ivaspurningum, um persónur kemur undir hesa lóg.
Kapittul 2
Innvinningarár og talið á frídøgum
§ 5. 2) Frítíðin er 30 dagar fyri fulla starvstíð í tíðarskeiðinum 1. apríl til 31. mars (innvinningarárið). Innvinningarárið kann í staðin vera álmanakkaárið, um hetta er ásett í sáttmála millum avvarðandi partar. Er starvstíðin styttri enn fult innvinningarár, verður frítíðin sett í mun til starvstíðina.
2. stk. Burturvera frá arbeiðinum vegna sjúku, vanlukku, fyribils arbeiðssteðg av rakstrarligum ávum ella frítíð eftir hesari lóg, eins og burturvera vegna barnsburð skal ikki verða frádrigin við uppgerðini av starvstíðini, sum gevur rætt til frítíð.
3. stk. Frítíðarrætturin verður at rokna uttan mun til, um viðkomandi virki ella skip skiftir eigara í starvstíðini.
§ 6. 2) Løntakari, ið ikki hevur vunnið rætt til frítíð við løn ella frítíðarløn í 30 dagar hevur tó rætt til at taka frí uttan løn ella frítíðarløn í upp til 30 dagar í einum frítíðarári.
Kapittul 3
Frítíðarár og frítíðarskeið
§ 7. Frítíðin skal verða tikin í tíðarskeiðinum 2. mai til 1. mai (frítíðarárið).
2. stk. Frítíð eftir § 5 verður tikin áðrenn frítíð eftir § 6.
§ 8. 2) Minst 24 dagar av frítíðini skulu gevast samanhangandi í tíðini 2. mai til 30. september (frítíðarskeiðið). Er løntakari uppsagdur, má tó uppsagnarfreistin í ongum føri skerjast við, at frítíðin verður løgd innan fyri uppsagnarfreistina.
2. stk. 2) Frítíð út yvir teir 24 dagarnar kann verða givin uttan fyri frítíðarskeiðið, tó seinast 1. mai árið eftir.
Stk. 3. 3) Fyri fólk, sum starvast á skipi ella í flogfari, kann frítíðin, tá viðurskiftini gera tað neyðugt, tó verða givin aðra tíð av árinum. Frítíðin skal falla, so skjótt skips- ella flogfarisstarvið loyvir tað, og taka við á tí degi, sum báðir partar semjast um.
§ 9. Arbeiðsgevarin ásetir í samráð við løntakaran, nær frítíðin skal takast og boðar honum frá hesum við rímiligari freist.
Kapittul 4
Frítíðarløn og frítíð við løn
§ 10. 2) 4) Arbeiðsgevarin veitir løntakaranum frítíðarløn, ið er 12% av vunnari løn. Frítíðarlønin fellur til gjaldingar samstundis við lønini.
§ 11. 3) 2) Mánaðarløntir løntakarar hava rætt til frítíð við løn. Veitt verður harafturat frítíðarískoyti, ið er 1½ % av vunnari løn í undanfarna innvinningarári.
2. stk. 4) Fer mánaðarløntur løntakari úr starvi, verður veitt honum frítíðarløn eftir § 10 fyri alla ta frítíð, hann eigur á. Samstundis sum hann fer úr starvinum, verður upphæddin goldin eftir reglunum í § 20 a.
§ 12. Við útrokning av frítíðarløn og frítíðarískoyti verður ikki tald við løn, sum er útgoldin í frítíðini, veitt frítíðarløn ella útgoldið frítíðarískoyti.
§ 13. Við útrokning av frítíðarløn og frítíðarískoyti teljast við allar skattskyldugar lønarveitingar.
2. stk. Fyri fiskimenn verður frítíðarlønin útroknað og útgoldin sambært galdandi sáttmála.
3. stk. Um so er, at lønin fult ella partvís er kostur og innivist ella aðrir fríir ágóðar, verður virðið av hesum at seta av landsstýrinum ella øðrum heimilaðum myndugleika. Hava partarnir avtalað eitt hægri virði, er hetta tó galdandi.
§ 14. Í tí føri, at eitt virki verður steðgað í frítíðini, kann løntakari har, sum ikki eigur rætt til frítíð allar dagarnar, virkið er steðgað, ikki av steðginum krevja endurgjald út um ta frítíðarløn, sum viðkomandi eigur á eftir ásetingunum í hesari lóg.
§ 15. Viðvíkjandi løntakarum á skipi eigur landsstýrið heimild at gera tey avvik frá fyrisetanunum í hesari lóg, sum kunna vera neyðug og rímilig undir teim serligu viðurskiftum, sum elvast á sjónum; t.d. kunna eftir samráð við viðkomandi løntakarafeløg setast reglur, soleiðis at tann árliga frítíðin kann vera býtt ella samanløgd við viðkomandi frítíð, og undir viðurskiftum, har okkurt serligt verður til hindurs fyri tí lógfyrisettu frítíð, frammíhjá løn og kostpeningur verða givin sum frítíðarendurgjald.
§ 16. Verður frítíðarlønin ikki goldin rættstundis, skal gjaldast 11/2% í rentum fyri hvønn byrjaðan mánaða frá gjalddegnum.
Kapittul 5
Vanligar reglur
§ 17. Rætturin til frítíðarløn, løn í frítíðini ella frítíðarískoyti fyrnast, um krav til rættin ikki verður fráboðað arbeiðsgevaranum fyri 1. apríl í frítíðarárinum, frítíðin skal takast.
2. stk. Ger arbeiðsgevarin ikki eftir kravinum, fyrnast tað, um ikki løntakarin uttan óneyðugt dvøl letur kravið fremja.
3. stk. Er kravið fyrnað, fer upphæddin í Frítíðargrunnin.
§ 18. 4) Krøv um frítíðarløn, ið ikki eru fráboðað Toll- og Skattstovu Føroya í seinasta lagi 5 ár frá tí degi, frítíðarlønin er tøk 2. mai, eru fyrnað, og fer frítíðarlønin fyri krøv, sum eru fyrnað, í Frítíðargrunnin.
§ 19. Avtala um at siga frá sær rætt til frítíð, frítíðarløn, frítíð við løn ella frítíðarískoyti er ógildug.
2. stk. Loyvt er ikki at lata øðrum rættin til vunna frítíðarløn, eins og hesin rættur ikki kann verða fyri rættarsókn.
§ 20. Avgerð í ósemju arbeiðsgevara og løntakara millum um rættin til frítíð ella frítíðarløn verður tikin av Føroya Rætti.
§ 20 a. 5) 4) Arbeiðsgevarin skal um tey av landsstýrinum góðkendu avrokningarstøð rinda frítíðarlønina á frítíðarlønarkonto avvarðandi løntakarafelags.
Stk. 2. 4) Hevur løntakari einki umboðandi løntakarafelag at vísa á, skal frítíðarlønin, á sama hátt sum tilskilað í 1. stk., rindast á frítíðarlønarkonto hjá Frítíðarkontu, sum er skipan til varðveitslu og útgjald av frítiðartløn hjá teimum, sum einki umboðandi løntkarafelag hava.
Stk. 3.4) Tað einstaka løntakarafelagið og Frítíðarkonta skal útvega sær eina frítíðarlønarkonto til at varðveita frítíðarlønir á.
Stk. 4. 4) Løntakarafelagið hevur ikki ræði á peningi, sum stendur á frítíðarlønarkonti. Einans Toll- og Skattstova Føroya kann ráða yvir innistandandi á frítíðarlønarkontum, tá ið tað er neyðugt í sambandi við fyrisitingina av skipanini.
Stk. 5. 4) Renta av innistandandi á frítíðarlønarkontu hjá løntakarafeløgunum og hjá Frítíðarkontu skal rindast avvarðandi løntakarafelag og ávikavist Frítíðargrunninum.
Stk. 6. 4) Toll- og Skattstova Føroya fyrisitur inn- og útgjaldingina av fríðtíðarløn og Frítíðarkontu. Løntakarafeløgini og Frítíðarkonta rinda Toll- og Skattstovu Føroya fyri umsiting sambært hesi lóg.
Stk. 7. 4) Landsstýrismaðurin í vinnumálum ásetur nærri reglur um inn- og útgjaldsskipanina og um Frítíðarkontu.
Kapittul 6
Frítíðargrunnur
§ 21. 4) Frítíðargrunnurin er sjálveigandi stovnur.
Stk. 2. 4) Fæ grunsins fæst til vega frá rentuinntøkum smbrt. § 20 a, stk. 5 og avkasti av fænum, og peningi, sum sambært § 18 í løgtingslóg um frítíð við løn er ogn grunsins. Harafturat hoyrir til fæ grunsins tann upphædd, sum 1. apríl 1986 sambært landskassans roknskapi stóð í grunninum.
Stk. 3. 6) Fæ grunsins fer til at fíggja tiltøk, ið útvega løntakarum frítíðarmøguleikar. Í førum, har talan er um trotabúarviðgerð av peningastovni, kann frítíðargrunnurin í tann mun, fæ grunsins røkkur, tryggja løntakara frítíðarlønarkrøv, móti at vinna rættin til kravið mótvegis trotabúnum.
Stk. 4. 4) Landsstýrismaðurin velur nevndina fyri grunnin fyri 3 ár í senn.
Stk. 5. 6) 4) Roknskaparár grunsins er álmanakkaárið. Nevndin hevur skyldu at lata gera ársroknskap fyri farna árið við fíggjarstøðu tann 31. desember. Nevndin velur løggildan grannskoðara fyri eitt 3-ára skeið til at grannskoða roknskapirnar, sum verða sendir landsstýrinum á hvørjum ári innan 1. juni.
Stk. 6. 4) Landsstýrismaðurin ásetur viðtøkurnar fyri grunnin
Kapittul 7
Revsireglur
§ 22. Revsaður við sekt verður
1) arbeiðsgevari, sum uttan rímiliga orsøk letur vera við at gjalda vunna frítíðarløn, løn í frítíðini ella frítíðarískoyti, hóast hann verður kravdur.
2) arbeiðsgevari, sum ger avtalu um at siga frá sær skylduna til at veita frítíð, frítíðarløn, løn í frítíðini ella frítíðarískoyti.
3) persónur, sum ger avtalu um avhending av rætti til vunna frítíðarløn.
2. stk. Í fyriskipanum givnar við heimild í hesari lóg kann áleggjast revsing við sekt fyri brot á reglurnar í nevndu fyriskipanum.
3. stk. Verður brot útint av partafelag, lutafelag ella líknandi, kann áleggjast felagnum sektarábyrgd.
Kapittul 8.
§ 23. 3) (Strikað).
Kapittul 9
Gildisfyriskipanir
§ 24. Henda lóg kemur í gildi 1. apríl 1986, og samstundis fer úr gildi løgtingslóg nr. 31 frá 19. mars 1951 um frítíð við løn við seinri broytingum og § 4, 4. stk. og 5. stk. í løgtingslóg nr. 29 frá 12. oktober 1954 um lærlingaviðurskifti við seinni broytingum.
1) Sambært § 3 í stýrisskipanarlógini frá 1948 vóru løgtingslógir orðaðar á føroyskum og donskum máli. Henda grein er ikki endurtikin í galdandi stýrisskipanarlóg frá 1994.
Eftir at nýggja stýrisskipanarlógin kom í gildi á ólavsøku 1995, hevur vanlig mannagongd verið, at danski teksturin er tikin úr gildi við fyrstkomandi broyting í lógini, tó er tvítekstur varðveittur í summum førum.
Vinnumálaráðið, sum varðar av feriulógini, hevur í hesum føri valt ikki at taka danska tekstin úr gildi. Broytingar í feriulógini eftir 1995 eru bara gjørdar á føroyskum, og gjørt verður vart við, at munur er á danska og føroyska tekstinum.
2) Broytt við løgtingslóg nr. 75 frá 20. mai 1996.
3) Broytt við løgtingslóg nr. 70 frá 2. apríl 1993. § 2 í hesi løgtingslóg er avtikin við løgtingslóg nr. 75 frá 20. mai 1996 § 1, nr. 7.
4) Broytt við løgtingslóg nr. 56 frá 16. mai 2006, har § 2 er soljóðandi: “Henda løgtingslóg fær gildi 1. juni 2006.”
5) Broytt við løgtingslóg nr. 67 frá 23. mai 1997. § 2 í hesi løgtingslóg er soljóðandi: “Henda lóg fær gildi frá 1. januar 1998.“
6) Broytt við løgtingslóg nr. 40 frá 14. marts 1995. § 2, stk. 2 í hesi er soljóðandi:“Lógin fevnir eisini um frítíðarlønarkrøv, sum vóru greið til útgjaldingar 2. mai 1994.“


text:
Tveir granskarar á Havstovuni vóru herfyri í Bergen, Norra á altjóða ráðstevnu um djóraæti. Umleið 350 granskarar úr øllum heiminum vóru á ráðstevnuni, sum verður hildin umleið 5. hvørt ár. Hesuferð var áherðsla løgd á evnið “Nýggjar avbjóðingar í einum broytandi havi”.
Sólvá Jacobsen hevði framløgu um hennara granskingarúrslit um djóraæti á føroyska landgrunninum á vári 1997-2015. Hennara úrslit vísa, at várgróðurin hevur nógv at siga fyri framleiðsluna av djóraæti innan fyri frontin á føroyska landgrunninum. Úrslitini benda eisini á broytingar í djóraætisamansetingini í havinum kring Føroyar.
Framløgan kann síggjast her. Úrslit frá ráðstevnuni verða útgivin í ICES-riti næsta ár.


text:
Orð: Aa. O. Vinje
Lag: Edv. Grieg
Týtt úr norskum: Nyholm Debess
1. Eg aftur síggi fjall og dal og tindar,
sum áður eg á ungdómsárum sá,
um heita ennið leika fleyr og vindar,
og kavin tykist gyltur eins og tá.
Mær fyri saknin móðurlandið rindar,
mær tyngist hugur, tó fremst gleðin lá.
Við ungdómsminnum sjónin øll er blandað,
hon valdar meg, so neyvan eg kann anda.
2. Enn lívið goymir alt, tað fyrr mær goymdi,
tá undir snjó eg fann hitt grøna strá.
Eg droymdi enn, sum fyrr eg javnan droymdi,
tá móti himni stóðu fjøll so blá.
Eg gloymdi dagsins stríð, sum fyrr eg gloymdi,
um einans kvøldsetu mær untist sjá.
Eg finni væl ein vin, ið mær vil hýsa,
tá sólin móti myrkri heim vil lýsa.
3. Alt er sum fyrr, við vakurleika randað,
tó tykist dagur lýsa meira bjart;
og har sum fyrr eg kendi neyð og vanda,
har tykist harða fjallið minni hart.
Sjálvt tá til tungu synd meg nornur ganda,
har fellur skuggamyndin minni svart.
Nú semjandi teir hittast gamlir tankar,
hitt sama hjartað er, ið eldri bankar.
4. Eg hvønn ein stein man sum ein kenning finna,
har spældi eg sum piltur glaða stund.
Sum kempur baldar, spyrst nú, hvør skal vinna
av hesum risum, komnir her á fund.
Alt minnir meg, meg minnir, meg man minna,
til sólin slóknar, – áður bjørt og rund. –
Men inn í síðsta svøvnin mín tá rugga
tey gomlu minnir og teir gomlu skuggar.


text:
Endiliga fann eg startlistarnar til “Nordic Youth Championships 2010”, her á medley.no, sum verður í Drammen í Noregi nú 3. og 4. juli 2010. Fyri okkum er tað nokk mest spennandi, at Magnus Jákupsson verður styrkismettur til at vinna gull í 50 rygg og firvald, silvur í 100 rygg og firvald og gull í 200 rygg, umframt at Tanja Skaalum liggur til at vinna bronsu í 50 bringu. Men tey bæði og til dømis Cecilia Eysturdal liggja eisini fleiri ferðir beint uttan fyri heiðursmerki, so tað skal nokk blíva spennandi.
Heimasíðan hjá Nordisk UngdomsMesterskab 2010 sæst her á medley.no. Har verður live timing, og væntandi eisini myndir og tílíkt á heimasíðuni, soleiðis leypandi í leypi av vikuskiftinum.
Føroyska luttøkan á NMU 2010 er:
- Sofus Bech úr SuSvim: 200 og 400 frí umframt 200 firvald
- Turið S. Christiansen úr Ægir: 50, 100 og 200 bringu
- Cecilia Eysturdal úr Ægir: 200, 400 og 800 frí
- Magnus Jákupsson úr HS: 50, 100 og 200 rygg, 50 og 100 firvald, 100 frí og 200 blandað
- Guðrun Mortensen úr SuSvim: 50 og 100 frí, 50 og 200 rygg
- Erna Katrin Olsen úr SuSvim: 200, 400 og 800 frí
- Heðin L. Olsen úr Ægir: 50 og 100 frí, og 50 firvald
- Tanja Skaalum úr SuSvim: 50, 100 og 200 bringu


text:
1. Under the Dome
Grundað á bókina hjá Stephen King við sama navni.
Ein lítil bygd, í eystur partinum av U.S.A, verður umringað av einum ósjónligum skjøldri. Flestu fólkini í bygdini byrja at óttast, meðan nøkur royna at loysa gátuna um skjøldrið, fyri at finna ein veg út.
Mike Vogel hevur høvuðsleiklutin. Hann hevur havt nakrar smáar leiklutir í filmunum the Help, Cloverfield og Texas Chainsaw Massacre(2003).
Brian K. Vaughn hevur framleitt seriuna. Hann hevur frammanundan skrivað nógvar partar av Lost.
Stephen King er eisini við sum framleiðari.
Slag: Science-Fiction/Horror
Fyrsti partur kom út 24. Juni
2. Orange is the New Black
Piper Chapman skal í geglið, tí hon fyri tíggju árum síðan hjálpti fyrrerandi elskarindu síni, Alex Vause, at smugla pengar til rúsevni.
Piper Chapman og Alex Vause eru leiktar av Taylor Schilling og Laura Prepon. Laura Prepon er kend sum Donna Pinciotti í That 70’s Show.
Jenji Kohan hevur framleitt seriuna. Hon hevur eisini framleitt Weeds.
Slag: Comedy/Drama
Orange is the New Black kom út 11. Juli. Hon kann síggjast á Netflix.
3. Agents of S.H.I.E.L.D.
S.H.I.E.L.D. agenturin, Phil Coulson, samlar eitt lið av agentum. Teirra mál er at loysa løgin fyribrigdi og at hjálpa superhetjum.
Phil Coulson er leiktur av Clark Gregg. Hann er eisini at síggja í Iron Man, Thor og the Avengers.
Serian er framleidd av Joss Whedon, ið eisini gjørdi the Avengers(2012).
Slag: Action-adventure/Science-fiction/Comedy
Fyrsti partur kom út 24. Septembur.
4. Almost Human
Ì ár 2047 arbeiða menniskju og mannlíkir robottar saman. Detektivurin, John Kennex, er ikki so glaður fyri hesar robottarnar, men verður noyddur at arbeiða saman við einum teirra.
Karl Urban hevur høvuðsleiklutin. Vit kenna hann sum Judge Dredd, og Bones í Star Trek.
Almost Human verður framleitt av Bad Robot, fyritøkuni hjá J.J. Abrams.
Slag: Crime/Drama/Science-fiction
Fyrsti partur kemur 18. Novembur.
5. Hemlock Grove
Ein ung genta verður funnin deyð í skóginum, men tað er ikki lætt at finna brotsmannin. Roman Godfrey og nýggi vinur hansara Peter Rumancek, royna at loysa gátuna, men teir hava eisini teirra egnu loyndir.
Hemlock Grove er gjørt í andanum av Twin Peaks.
Høvuðsleiklutirnar, sum Roman Godfrey og Peter Rumancek, spæla Bill Skarsgård (Sonur Stellan Skarsgård) og Landon Liboiron. Eisini er Famke Janssen við, ið er kend úr X-Men, sum mamma Roman.
Eli Roth hevur framleitt seriuna. Hann er kendur fyri sínar ógvusligu horror filmar Hostel og Cabin Fever.
Hann hevur eisini leikt við í fleri filmum, m.a. Inglorious Basterds og Piranha 3D.
Slag:Horror/Thriller/Mystery/Supernatural
Hemlock Grove kom út 19. Juni. Hon kann síggjast á Netflix


text:
Havnar kommuna toldi ikki kritiskan journalistik
Dan Klein --- 08.08.2017 - 08:35
Í áravís hava tey roynt. Nú er lýsingaavtala við Oyggjatíðindi uppsøgd: - Hetta er prísurin at vera óheft pressa í Føroyum, sigur Dan Klein, blaðstjóri, sum hevur havt Einglapressuna í móti sær seinastu 30 árini, og sigur, at Dimman kom familjuni til hjálpar tá vit avdúkaðu kaskettumsiting, og blaðið fór upp at vrøvla um gamlar tíðir, sum um hetta blað ongantíð er komið víðari.
Dan Klein, journalistur, greinar støðuna:
Í fjør sendi Oyggjatíðindi fyrispurning til Havnar kommunu, í samband við, at búgvið eftir navnframa læknanum í Runavík, Poul Olsen, sála, hevði gjørt av at lata málningar og bøkur til áhugaðan keypara.
Í fyrstu atløgu var ætlanin at senda fyrispurningar til tær tríggjar kommunurnar, Klaksvíkar- Runavíkar, og Havnar Kommunur, tí ætlanin var at selja alt undir einum.
Poul Olsen hevði eitt hampiliga stórt savn av málningum, tekningum v.m. Málningarnir eru málaðir av føroyskum málarum, og sum eru kendir innan málningalist. Umframt hetta dámdi honum væl at lesa og savna bøkur.
Bæði málningar og bøkur tykjast at hava eitt stórt mentunarligt virði, og sum eiga at varðveitast á røttum stað.
Yvirlit yvir málningar, tekningar og myndir av bókasavninum hjá Poul Olsen, vóru eisini send kommununum
Umsitingin fekk ongantíð boðini, men annarleiðis var við vinmanninum í KvF
Endamáli var at kommunurnar skuldu taka støðu til, um áhugi var fyri málningum, tekningum og ella bókum , vóru kommunurnar vælkomnar at seta seg í samband við búgvið.
Tá illgruni var um, at fyrispurningurin ongantíð rakk til umsitingina í Havnar kommunu, bóðu vit um alment innlit frá kommununi, at vita um og nær, kommunan hevði tikið støðu í hesum málinum.
Havnar kommuna fær frágreiðing, og verður biðin um at svara innlitsbøn. Í teldusamskiftinum lesa vit:
Sum skilst hevði Høgni Reistrup, loftað teldupostinum, og setti seg í samband við umboðið hjá búnum, og tók kommunala kaskettin av, og latið seg í ein privatan kaskett, og segði:
Eg havi ein góðan vin, sum er áhugaður í at selja útvaldar málningar, og bað um at sleppa at síggja savnið saman við journalistinum.
Men ætlanin var ikki at selja part ella útvaldar málningar, men at selja alt savnið undir einum.
Men so ringdi KvF journalisturin, persónliga. Hann vildi sleppa at síggja savnið av málningum, og bar uppundir áhugan at keypa burturav, men hetta svaraði umboðið hjá búnum ikki uppá, tí ætlanin var at selja savnið undir einum, bøkur og málningar.
Kom ongantíð til kommunalu umsitingina.
Tað var 14. september, at Oyggjatíðindi fekk svar frá kommununi, sum var stutt og greitt:
Víst verður til innlitsumbøn tygara, dagfest 5. september 2016. Niðanfyri er innkomandi teldupostur, sum Tórshavnar kommuna hevur móttikið frá meklarin SP/F.
Onki annað tilfar er skrásett í málinum.
Tað er fyrisitingarstjórin, Ingunn Eiriksdóttir, ið skrivar undir ógvuliga stuttu boðini.
Avtala uppsøgd hóast víst meira enn fýra milliónir ferðir
Aftaná hetta fær málið eina aðra vend. Vit hava fingið upplýst, at tað leingið hevur verið rok um, at Havnar kommuna hevur havt eina breddalýsing í Oyggjatíðindum. Men tað eydnaðist ongantíð at fáa fyrrverandi borgarstjóran, Heðin Mortensen, at ganga við til at skrotta avtaluna um hesa lýsing, tó at ágangurin og trýstið var stórt politiskt.
Undir valstríðnum leikaði hart á, at fáa atkvøður til allar flokkar. Eisini var tað ein, sum vildi hava stuðul til sokallaðu frælsisflokkarnar, (tjóðveldi, Framsókn og Fólkaflokkin, sum nú hava valdið á Vaglinum.
Boðini frá okkum vóru greið, at í somu løtu, hesir flokkar fingu valdið í Havnar kommunu, so misti Oyggjatíðindi lýsingina, sum kundi verið eitt svar uppá, at har brýggjaðu tey seg ikki um kritiska pressu.
Og tað helt.
Men deyðin skuldi hava eina orsøk. Sum orsøk fyri at skrotta lýsingaavtaluna , varð sagt, at tey høvdu sammett tølini fyri 2016, og sóu, at einans 0,13% av vitjanunum á torshavn.fo koma via oyggjatidindi.com.
Við hesum grundarlagi varð avtalan um bannaralýsingina á heimasíðuni, uppsøgd.
Vit skiltu ikki nógv av hesum, og fóru inn á okkara egna teljara, sum vísti, at lýsingin hjá Tórshavnar kommunu, hevði, tá avtalan fór úr gildi 31.01. 2017, klokkan 24:00, verið víst 4.342.131 ferðirnar.
Í slíkari støðu eru vit ikki sørt ørkimlaði á blaðnum, men mugu sanna, at hetta bara er enn ein prísur, vit mugu betala fyri at vera óheft pressa
Tað vísti seg, at blaðstjórin livir í fortíðini tá Dimmalætting kom familjuni til hjálpar
Í gjár kom so Dimmalætting inn á vøllin.
Georg L. Petersen, ringdi, og helt hetta mál vera sera áhugavert, og fokuseraði uppá, at Oyggjatíðindi misti lýsingina, og at blaðstjórin var harmur, og skuldi hava hótt. Men hetta samsvarar illa við, at Dan Klein, upplýsti í innlitinum, at hann hevði væntað uppsøgnina.
Tað var týðuligt, at Reistrup hevði uppfatað tað, sum eina hóttan, at blaðstjórin nevndi, at hann vildi hava hetta við, sum part av bók, hann sat og skrivaði. Tað kann ikki umgangast, tá bókin tekur breiddina í miðlalandslagnum.
Og Dimmulingurin fekk eisini at vita, at tað var onki forgjørt í, at hetta mál eisini kom í bókina. Dimma fór eisini at vera partur av bókini, og fekk Georg L. Petersen, at vita, at Global fór at vera lítil partur av øllum, men at evnini fóru at vera nógv, sum fóru at verða umrødd í bókini.
Hesin Dimmulingurin vísti ongan áhuga í, at Reistrup skifti kommunala kaskettin út við ein privatan, tá hann vísti til Finn Koba, sum....forrestin, er journalistur á KvF, og haraftrat systkinabarn Dimmulingin, sum vildi vita um blaðstjórin fór at stevna kommununi, men boðini vóru greið. Ongin stevning.
Visti onki um Global, sum gjørdi avtalu við Taks um fiktiva eginpeningin
Dimmulingurin forvrøvlaði gamla málið um Global inn undir hendan GL-hattin, sum um hesin ongantíð er komin víðari. Segði seg minnast vitnir, sum ikki vildu standa fram....
Hasin hevur onki fingið við. Tað er langt síðani prógvað, at fyrst blev eg dømdur, og síðani gjørdi Taks avtalu við sokallaðu Globalmenninar um at standa til ábyrgd fyri fiktiva eginpeninginum, sum kalarnir skattliga høvdu brúkt.
Avtalan varð gjørd í rættinum av sama dómara, sum dømdi undirritaða fongsulsrevsing, ið landsrætturin treytaði. Tá ákæruvaldið fekk meg dømdan í samband við sama dómara, tí annar navngivin persónur hevði úttalað seg til blaðið, og honum vildi ongin fara eftir, millum aðrar dómar, varð eisini Globaldómurin lagdur undir, og endurnýttur.
Hesaferð fór eg inn í fongslið.
Men hetta fekk ongin við, tí tað var so umráðandi at fáa Oyggjatíðindi av vegnum. Einglapressan fekk halt kjaft bomm, ella lat seg sosialisera við maktina.
Tá journalistiska landslagið arbeiðir so óprofessionelt, er tað neyðugt við einari bók, sum føroyingar, og eftirtíðin, kann læra nakað av.
Eg fari ikki at stevna, sum Georg bar uppundir, sigur blaðstjórin á Oyggjatíðindum . Orsøkina kenna helst allir føroyingar, og mugu teir halda, at spurningurin helst betur hevði egna seg til eina Ólavsøkukabarett í góðveðrinum á Ólavsøku.
Annarleiðis var ta tíðina, Heðin Mortensen, var borgarstjóri. Hann er tann fólkavaldi persónurin í Føroyum, sum gav pláss fyri, at fólkaræði í ”hansara kommunu” slapp at anda. Hann visti, at sonn kritisk pressa ikki fann seg í, at journalistar ókritiskt forfylgdu stovnum og persónum.
Dømini eru nógv og verður tað eisini so ríkiliga væl lýst í bókini.
Kommunan lýsir dúgliga hjá in.fo, Portal.fo, Vagaportalinum og Norðlýsinum
Havnar kommuna lýsir á minst fýra portalum, men nú skal TK ikki lýsa í Oyggjatíðindum. Áhugavert, at Dimmulingurin heldur, at fokus eigur at setast á hetta, og ikki á umsitingarliga kaskett-umsitingina hjá hesum ávísa embætisfólki.
Er tað nakað at siga til, at tey somu rendu Dimmuna á heysin tvær ferðirnar, og seinast almenningurin frætti, var hallið á Dimmu eina milliión, og tann blaðstjórin fór frá, og koyrir í dag hýruvogn.
Og nú er Georg L. Petersen, blaðstjóri, men blaðið kemur bara víðari so leingi, sum pengamaðurin betalir. KvF fekk sín part av gomlu Dimmulingunum, men har er tað annarleiðis. Tey hava atgongd til stórapott, og tað er ikki onki hjá fólki, sum hava stórar ætlanir fyri nútíðina, sum tey finna í fortíðini, men sum tey ikki hava lært nakað av.
Innlitið, sum Georg L. Petersen, sigur seg hava fingið, bað journalisturin í KvF, Finn Koba eisini um frá kommununi. Sig so, at tilvildin ikki ræður millum einglar?!
Mangt er sostatt broytt í Havnar kommunu, sum knappliga ikki toldi kritiskan journalistik, og leitaði sær hjálp frá Dimmu, sum fór í fortíðina at leita eftir fornlutum, at tveita á borðið. Hetta er prísurin at vera óheft pressa í Føroyum, sigur Dan Klein, blaðstjóri, sum hevur havt Einglapressuna í móti sær seinastu 30 árini.
Farvæl Kaskett-Carl!


text:
Meining: Í skrivaða orðinum eiga øll sama rætt
Gevist við at seta spjaldur á fólk var greiði boðskapurin í løgmansrøðuni 2017. Løgmaður vísti á, at føroyingar...
Meining: Vit samráðast nú, Kristina Háfoss - IKKI í framtíðini!
Vit samráðast um útbúgving - OG um innihald!
Hoyr um annan - hygg um teg sjálvan
”So, so, tað er kanska, tú hevur í hvussu er sett fólk í eina øgiliga keðiliga støðu, við at ikki at geva tann løn...
Meining: Stjórnarskipan Føroya er fremsta málið í 2018
Í nógv ár vóru boðini, at henda lóg bar ikki til. Men nú frættist, at Stjórnarskipan Føroya fer at bera til.


text:
Ársins XL-BYG® Byggibúð kosin
Ársins XL-BYG Byggibúð 2017 er júst kosin á einum stórum tiltaki í kendu byggiketuni. XL-BYG BORG í Føroyum fekk tann mæta heiður at fáa heitið. Handilin bleiv heiðraður við einum kekki áljóðandi kr. 10.000 og einum flottum heiðursprógvi sum váttan uppá 1. plássið.
Hvørt ár samlast eigararnir av størstu byggiketuni í Danmark og Føroyum, XL-BYG, og kjósa avíkavist ársins byggibúð og ársins handverkarabúð. Valið er grundað á nakrar mátingar av handlunum í ketuni, har góð kundatænasta, faklig ráðgeving og harafturat eitt kundavinarligt umhvørvi er partur av tíðandi parametrinum.
- Vit eru sera stolt av at verða tilnevnd til Ársins Byggibúð í XL-BYG.
- Okkara mál er lutvíst at hava bæði breitt og gott vøruúrval til kappingarførar prísir, og at vera dugnalig til fakliga ráðgeving og kundatænastu.
- Okkara dugnaligu og trúføstu starvsfólk hava gjøgnum árini arbeitt hart hvønn dag og gera tað við skili. Kjósanin til Ársins Byggibúð millum okkara nógvu dugnaligu starvsfelagar í XL-BYG ketuni vísur, at tað er eydnast, sigur stjóri og eigari í XL-BYG BORG, Rodmundur Nielsen.
- Ein stór tøkk til ketukontórið fyri gott samstarv
Sum prógv fyri tað flotta heitið, vil ein sýnislutur við einum gyltum hamara prýða handilin. Starvsfólkið verður eisini á ein hóskandi hátt fagnað.
Tað er fult uppiborið, tí starvsfólkini eru jalig og geva seg av fullum huga og í tí dagliga er tað, sambært stjóranum, hetta sum skapar gróðrarlendi fyri eina góða ráðgevingarmentan, gott samband til kundan harafturat ein væl virkandi handil.
- Heitið sum Ársins Byggibúð í XL-BYG ketuni er ein týdningarmikil viðurkenning til okkara dugnaligu starvsfólk, sum hvønn dag leggja nógva orku í handilin fyri at veita góða tænastu til allar okkara kundar í lokaløkinum og runt um í landinum, sigur Rodmundur til seinast.


text:
Apr 29, 2010
Hendingaríkur dagur
Fyrst sat eg og arbeiddi við próvtøkuspurningum, so fór eg ørindi í býin, so fór eg í Norðurlandahúsið at síggja bókina um Astrid Andreassen, og so fór eg í kirkjugarðin at heilsa upp á Hans Marius - nei eg veit, at hann er ikki har, men har er friðarligt at vitja. Í kvøld vóru vit -Gantesa - niðri hjá Anne Lise, hon serveraði marokkanskan lambsgrýturætt og bulgur. Omná var rabarbukaka.
Apr 26, 2010
Camino nærkast alvorliga!!
Nú eru fyrireikingarnar rættiliga farnar í gongd. Í dag segði eg mínum fitta 3.s farvæl, vit hava nú verið saman í 3 ár, og tað hevur gingið væl fyri tað mesta, sjálvandi tað er altíð okkurt, sum kann vera at snáva um, og kemi'in kann kiksa við hvørt. Eg ynski teimum eitt gott og gevandi vár og eina góða próvtøkutíð.
Í weekendini vóru eg og IR úti og royndu ryggsekkin, og inn á gólvið hjá Marju, inn á gólvið hjá Lív á Norðasta horni.
Apr 24, 2010
Eitt nýtt lív í familjuni
21. apríl fingu Marja og Brian eina diddu. Nú eru 2 vikur síðani, Hans Marius doyði, soleiðis gongur alt í ring. Hjartaliga tillukku Marja, Brian og Fríða! Myndirnar eru av FB.
Apr 18, 2010
Bygdarball við Gjógv
Vit systrarnar vóru við Gjógv í gjár. Eg og turið vóru í veitslu í bygdarhúsinum. Ein so sera væl fyrireikað veitsla við frálíkum mati, góðum skemti og nógvum sangi. Serstakliga skemti hildu vit vera á yhøgum støði, vit eru rættiliga vanar við ársveitslur av ymsum slag og hava ofta tosað um, hvussu ymiskur veitslustjórar kunna vera. Summir tosa næstan bara grovt alla tíðina, og tað er sera óhóskandi. Tað lokala skemtið við Gjógv var ikki grovt og platt, men originalt og stuttligt. Sjálvandi tað var lokalt, so tað kravdi nakað av áhoyrarunum. Heðin Klein helt veitslurøðu, sera hugfarsligar hugleiðingar um barnaár við Gjógv. Kanska Ásfinnur kann leggja taluna út á bygdarsíðuna.
Í Hoygarðinum var ikki so gott, oljufýringin var slóknað og hundakalt inni, húsakuldi er so ringur. Í morgun fóru vit ein túr í Gjáargarð at fáa okkum kaffi.
Apr 16, 2010
Havgird - Oceanized
Vit hava verið í Nólsoy til sjónleik. Ein góður spennandi, eksperimenterandi sansaligur, stuttligur, rørandi leikur. Tað búgva verur á havsins botni, tey innrætta seg við tí, sum har er, tómar oljutunnur og gomul køliskáp. Av og á koma nýggir íbúgvar, sjólátnir. Kavarar eru stundum har og vitja. Yrkingin hjá Tummasi Djurhuus um dansiringin við úthavsins strendur rammar leikin inn. Vit komu aftur til Havnar klokkan 22.45 við Rituni. Frálíkur túrur. Myndin er av the grand old man í Nólsoy Hilmari, sum rættiliga vísir síni listarligu evni.
Apr 14, 2010
Eftir jarðarferðina
Vit samlaðust í Eiriksgøtu. Døgurðin var frá Oddvør, men Turið l. hevði gjørt forrættin. Omaná var kaffi og smákakur.
Apr 13, 2010
Ein so vakur morgun
Myndin er tikin páskadag. Men nú er 13. apríl og várið í hondum. Deiligt, eg fari suður ein túr í dag.
Apr 12, 2010
Í takksemi
Har vóru øll.
Í gjár var jarðarferðin. Ein góður dagur. So gott veður, so nógv folk úr bygd og bý. Børn okkara og systkin, børn systkina. Flúgva aftur og fram, koyra og renna.
Trúfastir vinir, tað føldist sum var øll dalsbygd har rundan um okkum, verjandi, uggandi, so breið umboðan var fyri bygdina. Tey sum hava kent Hans Marius altíð, tey sum hava verið børn, meðan okkara gentur vóru børn og eisini ein pinkalítil fýrur, sum kanska fer at spæla við onkran pinkalítlan í Putlhúsi einaferð í framtíðini.
Systkinabørnini hjá Hans Mariusi, bæði móðurættin og tey í Rennuni. Hans Marius hevði stóra familju. Míni systkinabørn, bæði í Hoyvik og tey á Heygnum Mikla. Míni trúføstu vinfólk síðan ungdómin, sum eisini hava verið um meg síðani týsdagin. Starvsfelagar, mín stóra familja í Hoydølum, sum vera góð eisini at hava í nánd í komandi døgum. Eisini næmingar vóru teirra millum, sum uggaðu meg í kirkjuni.
Síðani Hans Marius bleiv sjúkur í 2005, hava vit verið limir í Heilafelagnum. Ann Hovland, sum arbeiddi á E3, segði okkum frá felagnum og bað okkum melda okkum inn. Felagið er ótrúliga góður stuðul hjá familjum, sum eru raktar av apopleksi/afasi. Tey hava eitt sosialt arbeiði, sum lættir sera nógv um gerandisdagin. Tey vitjaðu Hans Marius, tá ið hann lá til tað síðsta, tey vitjaðu okkum við hús, tá ið Hans Marius var farin, og tey vóru og fylgdu. Eg hopi, felagið fær eina góða pengagávu til minnis um Hans Marius.
Og Hans Mariusa stuðlar frá stuðulsstovninum eru veruliga stuðlar ikki bara av navni.
Familjan hjá Halli, sum møtti upp við bollum og kakum.
Grannalagið í Eiriksgøtu er frá 50 árunum, enn eru gomul fólk, sum hava búð her, síðani hesin býarparturin bleiv gjørdur. Vit hava búð í Eiriksgøtu, síðani 1978, men eg havi búð í Grønlandi alt mítt lív. Í summum húsum búgva nýggjar familjur, men í nógvum húsum býr ein yngri útgáva av somu familju, sum bygdi húsini. Summi eru flutt í aðrar nýggjar býarpartar at búgva, Norðasta Horn ella Hoyvík og finna omanaftur at minnast ein gamlan granna.
Og nýggjari vinir, konurnar, sum eg lesi bøkur saman við og tey sum eg dansi føroyskan dans saman við í gleðilag, øll taka saman og stíga eisini tey tungu sporini saman við okkum.
Barndóms- og skúlavinir hjá Sólrun, Fridu Sofíu og Turið.
Veðrið var sum bílagt til høvið, fylgið var stórt, og á Hafni serveraðu tey fyri knappliga 200. Takksom skrivi eg hesar reglur, nú Turið og Hallur eru aftur í Kph., Sólrun og børnini eru í Vágum og vónandi sleppa heim í kvøld. Frida Sofía og Michel og børnini sova á loftinum, teirra bilettir eru til í morgin. Nú er seint, men jarðarferðardagurin hjá Hans Mariusi var góður, vit endaðu við einum døgurða í Eiriksgøtu. vit vóru 17 til borðs. Takksemi er sum ein dýna, 220 cm long, ella mín tempurmadrassa, sum veitir hvíld.. Takk øll.
Í gjár var jarðarferðin. Ein góður dagur. So gott veður, so nógv folk úr bygd og bý. Børn okkara og systkin, børn systkina. Flúgva aftur og fram, koyra og renna.
Trúfastir vinir, tað føldist sum var øll dalsbygd har rundan um okkum, verjandi, uggandi, so breið umboðan var fyri bygdina. Tey sum hava kent Hans Marius altíð, tey sum hava verið børn, meðan okkara gentur vóru børn og eisini ein pinkalítil fýrur, sum kanska fer at spæla við onkran pinkalítlan í Putlhúsi einaferð í framtíðini.
Systkinabørnini hjá Hans Mariusi, bæði móðurættin og tey í Rennuni. Hans Marius hevði stóra familju. Míni systkinabørn, bæði í Hoyvik og tey á Heygnum Mikla. Míni trúføstu vinfólk síðan ungdómin, sum eisini hava verið um meg síðani týsdagin. Starvsfelagar, mín stóra familja í Hoydølum, sum vera góð eisini at hava í nánd í komandi døgum. Eisini næmingar vóru teirra millum, sum uggaðu meg í kirkjuni.
Síðani Hans Marius bleiv sjúkur í 2005, hava vit verið limir í Heilafelagnum. Ann Hovland, sum arbeiddi á E3, segði okkum frá felagnum og bað okkum melda okkum inn. Felagið er ótrúliga góður stuðul hjá familjum, sum eru raktar av apopleksi/afasi. Tey hava eitt sosialt arbeiði, sum lættir sera nógv um gerandisdagin. Tey vitjaðu Hans Marius, tá ið hann lá til tað síðsta, tey vitjaðu okkum við hús, tá ið Hans Marius var farin, og tey vóru og fylgdu. Eg hopi, felagið fær eina góða pengagávu til minnis um Hans Marius.
Og Hans Mariusa stuðlar frá stuðulsstovninum eru veruliga stuðlar ikki bara av navni.
Familjan hjá Halli, sum møtti upp við bollum og kakum.
Grannalagið í Eiriksgøtu er frá 50 árunum, enn eru gomul fólk, sum hava búð her, síðani hesin býarparturin bleiv gjørdur. Vit hava búð í Eiriksgøtu, síðani 1978, men eg havi búð í Grønlandi alt mítt lív. Í summum húsum búgva nýggjar familjur, men í nógvum húsum býr ein yngri útgáva av somu familju, sum bygdi húsini. Summi eru flutt í aðrar nýggjar býarpartar at búgva, Norðasta Horn ella Hoyvík og finna omanaftur at minnast ein gamlan granna.
Og nýggjari vinir, konurnar, sum eg lesi bøkur saman við og tey sum eg dansi føroyskan dans saman við í gleðilag, øll taka saman og stíga eisini tey tungu sporini saman við okkum.
Barndóms- og skúlavinir hjá Sólrun, Fridu Sofíu og Turið.
Veðrið var sum bílagt til høvið, fylgið var stórt, og á Hafni serveraðu tey fyri knappliga 200. Takksom skrivi eg hesar reglur, nú Turið og Hallur eru aftur í Kph., Sólrun og børnini eru í Vágum og vónandi sleppa heim í kvøld. Frida Sofía og Michel og børnini sova á loftinum, teirra bilettir eru til í morgin. Nú er seint, men jarðarferðardagurin hjá Hans Mariusi var góður, vit endaðu við einum døgurða í Eiriksgøtu. vit vóru 17 til borðs. Takksemi er sum ein dýna, 220 cm long, ella mín tempurmadrassa, sum veitir hvíld.. Takk øll.
Apr 6, 2010
Hans Marius farin
Hans Marius er farin.
Eg spurdi einaferð Hans Marius um hansara lívssøgu, bara til stuttleikar, ikki við tí í huga at skriva nakað. Men eg vildi gjarna vita okkurt um mannin, sum eg ikki hitti, fyrr enn hann var 34 ár.
Táið Hans Marius var 14 ár fór hann til skips, hann bleiv konfirmeraður um várið, fór so burtur sama ár við Doseu, sum pápi hansara eisini var við, Dosea var ein slupp úr Sandavági. Trý ár seinni fór hann við Skarvanesi, sum var ein skonnart av Tvøroyri.
Sum ungur arbeiddi HM upp á vegin til Húsavíkar.
Sum ungur arbeiddi HM við, tá ið kirkjan varð bygd.
Í 1963 fór Hans Marius við týskum trolara, nógvir føroyingar vóru við týskum trolarum. Teir komu inn til Føroyar eftir fólki og settu fólkið av aftur í Føroyum. Týskarar vóru besta fólk, sum hann hevði verið ímillum, segði Hans Marius. Hann var við týskarum í eitt ár. Menninir Lutz og Heinz buðu honum til Týsklands, hann skuldi búgva hjá teimum. Hetta varð tó ikki.
Síðani var Hans Marius í Íslandi, Vitus var eisini har, teir róði út í Rivi. Gamla Dóra matskaffaði teimum, og ofta var maturin nokso serstakur. M.a. fingu teir einaferð kálvakjøt, sum var av einum kálvi, sum var nýkálvaður, og tað dámdi teimum ikki.
Síðani var Hans Marius við ymiskum skipum Beinir, Dalbúgvanum. Ofta tá ið vit møttu monnum, sum heilsaðu upp á Hans Marius og eg spurdi, hvussu hann kendi hann ella hann, so svaraði Hans Marius, at teir “høvdu verið saman” , ella at “eg havi verið saman við honum”, sum sjálvandi merkir, at teir vóru við sama skipi. Her sæst, hvussu málið broytist ella merkir ymiskt hjá ymsum.
Hans Marius fór í læru 1.jan 1975 til bilmekanikara, seinni fór hann í Maskinskúla og fekk prógv haðani 1987. Nú ið hann var blivin maskinmeistari, var meiri áhugavert at seta pengar í sítt egið arbeiðspláss. So saman við øðrum dalbingum og sandoyggjafólkum bygdu Putlhúsdreingirnir Stígaklett (1988) og Hádegisklett (1989) á Tórshavnar Skipasmiðju. Trolararnir vóru eitt par og partrolaðu. Tá ið teir blivu seldir í 90ara kreppuni, keyptu dalbingar og aðrir Eysturbúgvan, sum enn er í drift og partrolar við Vesturbúgvanum hjá vestmenningum.
Hans Marius var yrkjari, tiltikin er ketutátturin til Mads og Anne Lise.
Apr 5, 2010
Túr fyri vestan páskadag
Tá ið Herbert og Hallur vóru farnir, fóru eg og Turið ein túr fyri vestan. Vit koyrdu nakað niðan á Sornfellisvegin og gingu so vesturum og suður ímóti Norðradali. Flott útsýni suðureftir og vestureftir.
Apr 4, 2010
Herbert og Hallur farnir til Danmarkar
Nú er Herbert farin aftur til Danmarkar, tað var deiligt at hava hann heima á páskum. Nú gleðir hann seg at sleppa aftur í barnagarð...
Apr 3, 2010
Laura skrivað ævintýr, tillukku!
Vinderne er fundet i Fyens Stiftstidendes og Odense Kommunes store eventyrkonkurrence
Flere tusinde skoleelever på Fyn har i de seneste måneder skrevet eventyr for at deltage i Odense Kommunes og Fyens Stiftstidendes store eventyrkonkurrence.
Vinderne
De tre vindere i aldersgruppen for de 10-13-årige er Louise Madsen fra 6. klasse på Kirkeby Skole (førstepræmie), Johanna fra 6.A på Marie Jørgensens Skole (andenpræmie) og Laura Marie fra 4. klasse på Brahetrolleborg Skole (tredjepræmie).
De tre vindere i aldersgruppen for de 14-16-årige er Janni T.S. Madsen fra 9.A på Hyllehøjskolen i Middelfart (førstepræmie), Laura Rosenquist fra 9.C på Strib Skole (andenpræmie) og Stine Hansen fra 9.A på Holluf Pile Skole (tredjepræmie).
Odense Kommunes projektleder på konkurrencen, Gitte Gorm Larsen, vil efter påske ringe rundt til vindernes skoler og invitere vinderne til en reception i H.C. Andersens Hus 10. april kl. 11.
Subscribe to: Posts (Atom)


text:
Tá Bakkafrost um ársskifti 2010-2011 gav tilboð uppá 800 milliónir fyri partabrøvini í Havsbrún, metti fyritøkan at alifyritøkurnar Faroe Farming og Viking Seafood, sum framleiddu á leið líka nógv, vóru verdar 430 milliónir krónur tilsamans. Tað vil siga, at minnilutaparturin, sum var á leið 22 prosent í báðum fyritøkum, var verdur umleið 95 milliónir.
Havsbrún varð selt fyri 1,1 milliard, men minnilutapartaeigararnir í Faroe Farming og Viking Seafood fingu bara slakar 70 milliónir í sín part.
Nakað líknandi hendi, tá Vónin varð seld til islendska kappingarneytan Hampiðjan. Tá burdi Norðoya Íløgufelag, sum átti 21 prosent av partapeninginum, at fingið millum70 og 75 milliónir krónur fyri sín part - íløgufelagið fekk 40 milliónir krónur.
Meira er at lesa í blaðnum, sum eisini viðgerð eina nýtulking av alilógni, sum gav Bakkafrost loyvi at keypa fleiri alibrúk


text:
Tað grør um gangandi fót í nógvum vinnum í Føroyum. Í mars í ár vóru 700 fleiri løntakarar enn somu tíð í fjør, og síðan 2013 hevur talan verið um ein javnan vøkstur. Í mars vóru 25.245 løntakarar í Føroyum tilsamans, tá ið talið er árstíðarjavnað.
Hetta upplýsir Hagstovan.
Vøksturin er í øllum høvuðsvinnubólkum. Samlaði vøksturin er 2,9 prosent. Allir høvuðsvinnubólkar hava eina framgongd á meira enn 2 prosent. Men í byggivinnuni, har stórt virksemið er í løtuni, er vøksturin tó væl størri.
Vøksturin í byggivinnuni er 7 prosent hetta seinasta árið. Í mars vóru 3.477 løntakarar í mars, tað eru 228 fleiri enn fyri einum ári siðan. Talið á fólkum er tó ikki komið heilt upp á sama stig sum fyri fíggjarkreppuna. Í 2008 vóru upp móti 3.900 løntakarar í byggivinnuni.


text:
Leirvíkar Havn luttekur, saman við lokalum samstarvsfeløgum og trolbátum, í átakinum “Ruskveiða”. Burturkast, sum kemur í trolið, verður lagt uppá land, talt upp og beint burtur á tryggan hátt.
Eysturkommuna skrivar á heimasíðu síni, at tá Trolbáturin Búgvin landaði í Leirvík herfyri var ikki bara fiskur í trolinum. Ímillum var eisini nakað av burturkasti, mest plastinnpakningur og onkur metallutur.
Jónsvein Joensen og Jóan Pauli Eyðsteinsson, dekkari og skipari umborð á ”Búgvanum” greiða frá, at tá teir royna á landleiðini um summari er ikki so nógv rusk í trolinum, men tá teir eru á havtaskuveiðu seinni uppá árið, m.a. úti á Skeivabanka, plagar at verða væl meira av ruski í.
Átakið "Ruskveiða" er bygt á, at trolbátar fáa ein serligan ruskposa umborð, sum burturkastið úr trolinum verður savnað í. Trolbáturin leggur síðani posan uppá land, innihaldið verður vigað og flokkað eftir ymsum sløgum av burturkasti og síðani beint burtur á tryggan hátt. Alt hetta uttan kostnað fyri trolbátin.
Ruskveiða er samstarv millum Kommunufelagið, trolbátarnar, Leirvíkar Havn, IRF og Kongshavnar havnarstýri.
Samskipari fyri átakinum er Bergmann Finnsson frá BF-konsult.
Kelda og lesið meira HER


text:
Runavíkingurin Jan Rasmussen verjir Ph.D. ritgerð 17. juni kl 13.00 og møguleiki er at fylgja við í Runavík.
Landssjúkrahúsið og Bókasavnið við Løkin hava skipa fyri, at møguleiki verður at fylgja við í Runavík tá Jan Rasmussen verjir sína Ph.D. ritgerð á Landssjúkrahúsinum í Tórshavn. Fólk eru vælkomin at møta á Bókasavninum við Løkin, og fáa sæti í eini skúlastovu, og har hoyra og síggja á einum skýggja, hvussu ein slík verja fer fram.
Tað er týsdagin tann 17. juni kl. 13. at verjan av Ph.D. ritgerðini "Primary Carnitine Deficiency in the Faroe Islands – an epidemiological and clinical study" vanliga kallað "CTD verkætlanin" verður í Veitsluhøllini, Eirargarður 7 á Landssjúkrahúsinum. Tað er læknin Jan Rasmussen frá Medisinska Deplinum á Landssjúkrahúsinum, ið fer at verja ritgerðina, ið er úrslit av kanningararbeiði seinastu trý árini. Hetta er samstundis fyrstu ferð, at ein Ph.D. verkætlan í læknafrøði verður vard á Landssjúkrahúsinum.
Fyrst kemur Jan Rasmussen at hava eina framløgu í 45 minuttir um úrslitini frá verkætlanini um CTD, og síðani fáa próvdómararnir høvi at seta spurningar og koma við viðmerkingum. Verjan verður á enskum máli. Próvdómarar til verjuna vera: Prof. Gunnar Gislason og Jacob Møller frá Danmark, og Prof. Nicola Longo úr USA.
Jan Rasmussen hevur verið innskrivaður á lærda háskúlanum í Keypmannahavn sum Ph.D. lesandi síðani 2011 og hevur samstundis verið fast knýttur at Medisinska Deplinum á Landssjúkrahúsinum. Granskingarráðið og privatur stuðul hava fíggjað verkætlanina.
Verjan er almenn og øll áhugaði eru vælkomin, bæði í Havn og í Runavík.


text:
Tað er langt frá jazzklubbunum í Keypmannahavn, Montreal og New York til arbeiðsskúrarnar millum læknaviðtaluna og Musikkskúlan á Frúutrøð í Havn. Men tað leggur Arnold Ludvig einki í. Í løtuni passar tað honum fínt at arbeiða á Lendisdeildini hjá Tórshavnar kommunu hálva tíð. Eftir at hava búð nógv ár uttanlands, fluttu hann og konan Anna Iachino til Føroya árskiftið 2003-2004. Tað blivu til trý ár í Føroyum, men skiftið frá Montreal við sínum trimum milliónum íbúgvum til Tórshavn við 18.000 var í so stórt tá, skuldi tað vísa seg. Tey valdu tí at fara til Keypmannahavnar at akklimatisera seg, kann mann kanska siga, fyri síðani at flyta aftur til Føroya í mars mánaði í fjør. Hesaferð til Sands, og har trívast tey væl.
35 ára royndir
Arnold Ludvig hevur spælt bassgittar frá tí hann var blaðungur, og má metast at vera ein av allarbestu bassleikarum, vit eiga í Føroyum, um ikki tann besti. Tó at hann hevur gingið á útlendskum tónlistaskúlum í nógv ár, hevur hann ikki tikið nakra endaliga undirvísingargóðkenda tónleikaútbúgving, og tað forðar honum í at fáa fast starv á Musikkskúlanum, sum hann gongur framvið teir morgnar, hann møtir til arbeiðis hjá kommuni. Men tað gerst ikki við, heldur hann, tó at hann undrast eitt sindur á, at tað bert er í Finnlandi og Føroyum, at tú skalt hava eina ávísa útbúgving, fyri at hava ein líkinda kjans at fáa fast starv á Musikkskúlanum. Hansara 35 ára royndir eru ikki nóg mikið. Men lukkutíð kann kvøldskúlin brúka hann, og tí undirvísir hann har í Havn og Kollafirði, so tað hjálpir eitt sindur.
Fleiri bólkar
Afturat kommunala hálvtíðarstarvinum og kvøldskúlaundirvísingini, sum gevur honum ”smør á borðið” hvønn dag, arbeiðir Arnold við tí, sum hann veruliga brennur fyri: Nevniliga sínum egna tónleiki og tónleiki hjá bólkalimum. Sjálvur stjórnar hann Arnold Ludvig sextet, sum gav sína næstu fløgu (Iceland) út herfyri, eins og hann og konan Anna hava tveir variantar av bólkinum Monkey Rat – ein bólk og eina duo.
Og so er tað bólkurin, sum kanska tey flestu kenna Arnold frá, Plúmm. Hesin bólkur hevur ikki verið so aktivur seinastu mongu árini, men síðst í 80-árunum og fyrst í 90-árunum vístu blaðungu limirnir føroyingum, hvussu væl jazzrockur og fusiónstónleikur kundi ljóða frá føroyskari hond. Og nú 25 ár seinni hava limirnir funnið saman aftur og eru farnir at fyrireika seg til at fara í upptøkuhølini, eins og konsertir eru á skránni í summar. Tann fyrsta í Nólsoy á Maggies í juni.
Opin pallur
Nú skuldi ein hildið, at álmanakkin hjá Arnold var fullur. Fríðka gøtur, undirvísa og spæla fast í eini trimum bólkum, umframt tað leysa. Men so er ikki. Eitt annað tiltak fyllir rættiliga nógv, og tað gleðir eisini nógv fólk. Tað er mikukvøldstiltakið ”Open stage – open mic”, sum hann og Anna Iachino skipa fyri í Reinsarínum í Havn. Hetta er serstakt tiltak, har fólk kunnu koma inn frá gøtuni, skriva seg á lista og sleppa á pallin at framføra. Arnold og Anna syrgja fyri, at onkur gestur, sum fólk kenna, spælir eina lítla konsert fyrst. Síðani spælir Monkey Rat duo nøkur løg, og so er pallurin opin. Nógv velja at framføra tónleik, men tað er eingin treyt. Fólk, sum hava hug at skemta ella fortelja eina søgu ella okkurt heilt triðja, eru eisini vælkomin. Opni pallurin í Reinsarínum byrjaði í apríl í fjør, og higartil hava verið eini 50 tiltøk.
Jazzarin
Tá mann brennir so nógv fyri tónleikinum, sum Arnold ger, ber ikki til at siga nei, um høvið býðst at sleppa at spæla ávísan tónleik fyri øllum Føroya fólki. Tí gleðir hann seg hvørja viku at sleppa at gera Jazzofonina, ið er tónleikasending í útvarpinum hjá Kringvarpinum, sum spælir… ja, jazz, sum heitið avdúkar.
Jazzur er eisini tann tónlistagrein, sum Arnold seinastu mongu árini hevur fingist mest við, men hann er ikki bara ein ”jazzari”. Millum annað arbeiðir hann saman við hinum limunum í Plúmm nú við at skriva nýggj løg, og fleiri av teimum eru meira at meta sum jazzrockur.


text:
Vøksturin í ferðafólkatalinum heldur áfram. Vøksturin í ferðafólkatalinum helt fram í septembur, tá 28,867 ferðafólk komu og fóru umvegis Vága Floghavn. Talan var um ein vøkstur á 17,6% í mun til septembur 2016. Higartil í ár eru 271,064 ferðafólk komin og farin umvegis flogvøllin, og samlaði vøksturin frá januar til septembur er 16,2%.
Vága Floghavn vónar, at vøksturin fer at halda sær restina av árinum, og inní komandi ár. Hetta so ferðavinnan í Føroyum fær betri møguleikar at fáa betur rakstur í teir annars slaku vetrarmánaðirnar.
”Økingin hevur eisini týdning fyri hotellini, matarstøðini, útferðarveitarar og onnur, sum liva av ferðavinnuni og sum geva sítt íkast til føroyska búðskapin, at eisini tey hava nakað av umsetningi í vetrarhálvuni”, sigur Jákup Sverri Kass, stjóri á Vága Floghavn
Vøkstur á næstan øllum ferðamálunum
Vøksturin higartil í ár á Danmarkarleiðunum er 16%. Danmarkarleiðirnar fevna um Keypmannahavn, Billund og Aalborg. Á Íslandsleiðini er vøksturin eisini 6%, imeðan vøksturin í ferðafólkatalinum til og frá Bretlandi er 5%. Eisini er vøkstur á hinum leiðunum og á ferðafólkum, sum koma og fara á hinum tíðaravmarkaðu leiðunum - Vøkstur er somuleiðis á teimum, sum koma við sokallaðum ad hoc chartertúrum.
Hagtøl frá Vága Floghavn eru at finna á fylgjandi leinkju: http://www.fae.fo/fo/um-vaga-floghavn/hagtol/
Fyrsta byggistig í útbyggingini av parkeringsøkinum um at vera liðugt
Fyrsta byggistig í útbyggingini av parkeringsøkinum er um at verða liðugt. Síðani verður fari undir at byggja lonir, soleiðis at ferðafólk koma undir tak úti á sjálvum parkeringsøkinum.
Í næstum fer Vága Floghavn at bjóða út framleiðslu av teimum skeltunum, sum skulu kunna fólkið um, hvussu tey skulu fyrihalda seg viðv. koyring á nýggja parkeringsøkinum. Hetta arbeiði fer í gongd so skjótt sum greiða er fingin á, hvør veitarin av nýggju skeltingini verður.


text:
EM í fótbólti byrjar í Fraklandi í morgin. Fyrsti dysturin verður millum vertstjóðina Frakland og Rumenia fríggjakvøldið kl. 20.
Sambært Góðan morgun Føroyar fer Kringvarpið at senda frá øllum dystunum í kappingini. Dystirnir verða klokkan 14, 17 og 20 føroyska tíð.
Avtalan man vera nýliga íkomin, tí dystirnir eru enn ikki komnir í skránna á heimasíðuni hjá Kringvarpinum.
Norðurlendsku liðini í kappingini eru Ísland og Svøríki.
Ísland kom til Fraklands við Icelandair týsdagin 7. juni. Teir spæla sín fyrst dyst týsdagin móti Portugal, dysturin verður kl. 20 føroyska tíð. Hini liðini í bólki F eru Eysturríki og Ungarn.
Svøríki er í bólki E saman við Írlandi, Belgia og Italia. Fyrsti dysturin hjá Svøríki er móti Írlandi mánadagin klokkan 17.
Kringvarpið fer at senda eina drúgva undansending um EM í kvøld. Kringvarpið sendir sum sagt allar dystirnar beinleiðis, tó kann okkurt verða forskotið av onkrari tíðindasending.


text:
Í næstu viku verður ein røð av tiltøkum knýtt at nýskapandi vinnumøguleikum innan taravinnu. Talan er bæði um altjóða ráðstevnur, framløgu á Vísundavøkuni og alment tiltak á Hvonn, har høvi verður at smakka leskiligar brellbitar úr tara.
Føroyar eru karmur um tvær altjóða tararáðstevnur í næstu viku. Mánadagin og týsdagin verður ársfundur í stóru evropeisku verkætlanini, MacroCascade, sum 13 fyritøkur og stovnar eru við í, teirra millum føroyska taraalifelagið Ocean Rainforest. Endamálið við verkætlanini er at menna hættir innan biorafinering, so innihaldið í tara kann útskiljast á burðardyggan og lønsaman hátt og brúkast at framleiða matvørur, fóður, kosmetikk, heilivág og orku.
Mikudagin og hósdagin verður altjóða tararáðstevna undir heitunum “Nordic Seaweed – from Research to Innovative Business Opportunities.” Poul Michelsen, landsstýrismaður fer at seta ráðstevnuna, sum Nordic Innovation skipar fyri í samstarvi við MacroCascade-verkætlanina. Ráðstevnan er skipað við virkisvitjanum mikudagin, tá ráðstevnugestir vitja taraalivirksemið í Kaldbak og í Funningsfirði. Harumframt verður vitjað hjá Bakkafrost á Glyvrum, á Høvdavirkinum í Leirvík og á Inova í Havn.
Hósdagin hava granskarar framløgur á Hotel Føroyum um úrslit úr norðulendskum og evropeiskum granskingarverkætlanum, og vinnurekandi fara at leggja fram um avbjóðingar og møguleikar innan taravinnuna. Somuleiðis leggja myndugleikar í Føroyum og Skotlandi fram um lógarkarmar innan taraaling. Tiltakið er fullteknað við umleið 80 luttakarum, harav meginparturin er útlendingar.
Hóskvøldið skipar Ocean Rainforest fyri kunningartiltaki á Hvonn. Tá fer Heine Max Olesen saman við øðrum at greiða frá, hvussu tari kann brúkast í matgerð. Hann hevur verið við til at geva út bók við tarauppskriftum og arbeiðir nú við at gera snacks burtur úr tara. Høvi verður at smakka brellbitar, sum Heine og hansara menn fara at matgera.
Á Hvonn verður eisini greitt frá um virksemið hjá Ocean Rainforest. Tiltakið er alment og ókeypis, men hølini rúma avmarkaðum tali á fólki. Til ber at frætta meira á Facebook-bólkinum “Tarabitar á Hvonn”.
Á Vísundavøkuni fríggjadagin verður framløga á Reinsarínum, har Urd G. Bak, phd-lesandi hjá Ocean Rainforest, fer at hava framløgu við støði í taraalingini í Funningsfirði seinastu tvey árini. Til ber at lesa skránna her.


text:
Barbara Holm 03.01.2018 (08:11)
Hált og vindur í støðum í dag
Landsverk sigur frá, at í morgun eru upp í 31 m/s á Fámjinsvegnum, meðan tað eru 26 m/s í Hvalba. Tað eru eisini 26 m/s í Streymnesi. Annars liggur vindurin kring landið i skrivandi stund um teir 20 m/s í hvirlunum, meðan tað er munandi minni vindur - niður í 10 m/s í Vágum og Mykinesi, Runavík og á Kambsdali.
Tað er eisini hált í støðum. Sambært Landsverki er tað hált á Kambsdali, á Høgareyni og á Oyggjarvegnum við Norðadalsskarð.
Danska veðurstovan, DMI sigur í morgun, at í dag verður stívt andøvsgul upp í hvassan vind av eystri og landnyrðingi, 10 - 15 m/s. Tað verður skíggjað og regn og hitin millum 2 og 6 stig. Um kvøldið og um náttina verður klárari í veðrinum. Hitin um náttina niður í 0 stig til 4 hitastig.
Hósdagin sigur hann frá stívum andøvsguli upp í hvassan vind av landnyrðingi, 10 - 15 m/s. Tað verður skíggjað og regn, kavaæl ella kavi, hitin millum 1 og 5 stig, um náttina niður um 0 stig í støðum í landinum.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Leingi er tað, ið væl skal verða. Nú hava allir føroyingar, smáir og knáir, bíða eftir, at Vencil hin 11. skuldi koma. Kanska okkurt tár er felt og kanska onkur í máttloysi er farin út at renna í staðin fyri at endurlesa gamlar Venclar. Stúrið ikki meir. Nú kemur tann dagurin skjótt, at ein nýggjur Vencil aftur er millum okkara. Permuna hesa ferð hevur Brandur Patursson gjørt, og hon verður hegnisliga prentað á Steinprenti. Vencil 11. sær soleiðis út á skræðuni:
Og í vikuni, ið kemur kunnu tit vænta hann.
OMR


text: Í 2010 gav Føroya Skúlabókagrunnur út bókina FØROYSKUR SKATTARÆTTUR, sum Eyðfinnur Jacobsen, advokatur, skrivaði. Bókin viðger øll evni um føroyskan inntøkuskatt á einum almennum stigi eftir galdandi lóggávu og rættarvenju. Dagføringar til bókina, sum hevur verið brúkt bæði sum lærubók og handbók, hava í nøkur ár verið lagdar út á undirvísingarportalin Snar.fo. Nám hevur nú aftur í samráði við høvundin dagført bókina, sum tó ikki verður givin út aftur sum pappírsbók. Dagførda útgávan er í staðin løgd út á Snar.fo sum netbók, ókeypis hjá øllum at brúka.


text: Pætur Smith Clementsen er tekniskur stjóri í Fótbóltssambandi Føroya. Hetta merkir, at hann hevur høvuðsábyrgd av ítróttarliga partinum hjá feløgunum í Føroyum, sum fevnir um venjaraútbúgvingar, U-landsliðið og menning av øllum føroyskum fótbóltsleikarum. Pætur Smith Clementsen fer á Vinnudegnum at tosa um, hvussu man arbeiðir við at skapa eitt umhvørvið, sum stimbrar undir menning, læring og góð úrslit í einum stovnið við nógvum ymiskum málbólkum. Í sínum fyrilestri fer Pætur eisini at tosa um umhvørvi og mentan, sum týdningarmikil amboð fyri at náa mál og broyta hugburð.


text:
Hanus Samró
10.07.2017 - 17:21
Ítróttur > Ítróttur > Huga ítróttur (talv/bridge osv.)
Fríggjakvøldið 7. juli skipaði stórmeistarin í talvi, Helgi Dam Ziska, fyri "Hugnacup". Út við 30 telvarar luttóku. Tiltakið var fyri hugnatelvarar, ið ikki hava nakra rating, men bert telva fyri stuttleikarar.
-Nú var hetta fyrstu ferð, at vit royndu eina tílíka hugnakapping, so tað var ilt at vita, hvat man kundi vænta sær av luttøkum, sigur Helgi Dam Ziska, fyriskipari.
- Ikki minst tí, at tiltakið var ætlað byrjarum/hugnatelvarum og ikki vanliga telvaraskaranum. Men luttøkan var væl yvir væntað, og eg haldi, at fólk hugnaðu sær, so eg eri sera væl nøgdur, sigur Helgi Dam Ziska at enda.
Vinnarin av kappingini gjørdist Niels Andreasen, sum vann á Ára Dahl Olsen í finaluni.